open-index/open-wikipedia-markdown huggingface dataset:
菓月12號

**菓月12號**（法文：**12 Fructidor**），亦叫**[[丁香羅勒]]日**（法文：**Fenouil**），係法國共和曆入面每年嘅第342日，離年尾重有23日（閏年24日）。
## 大件事

## 響呢日出世嘅人

## 響呢日死嘅人

## 節慶、風俗習慣
菓月11號

**菓月11號**（法文：**11 Fructidor**），亦叫**[[西瓜]]日**（法文：**Pastèque**），係法國共和曆入面每年嘅第341日，離年尾重有24日（閏年25日）。
## 大件事

## 響呢日出世嘅人

## 響呢日死嘅人

## 節慶、風俗習慣
菓月22號

**菓月22號**（法文：**22 Fructidor**），亦叫**[[榛子]]日**（法文：**Noisette**），係法國共和曆入面每年嘅第352日，離年尾重有13日（閏年14日）。
## 大件事

## 響呢日出世嘅人

## 響呢日死嘅人

## 節慶、風俗習慣
菓月27號

**菓月27號**（法文：**27 Fructidor**），亦叫**[[一枝黃花]]日**（法文：**Verge d’or**），係法國共和曆入面每年嘅第357日，離年尾重有8日（閏年9日）。
## 大件事

## 響呢日出世嘅人

## 響呢日死嘅人

## 節慶、風俗習慣
菓月26號

**菓月26號**（法文：**26 Fructidor**），亦叫**[[苦橙]]日**（法文：**Bigarade**），係法國共和曆入面每年嘅第356日，離年尾重有9日（閏年10日）。
## 大件事

## 響呢日出世嘅人

## 響呢日死嘅人

## 節慶、風俗習慣
才能日

**[[才能]]日**（法文：**Jour de génie**），係法國共和曆入面每年嘅第362日，離年尾重有3日（閏年4日）。
## 大件事

## 響呢日出世嘅人

## 響呢日死嘅人

## 節慶、風俗習慣
革命日

**[[革命]]日**（法文：**Jour de la révolution**），係法國共和曆入面每年嘅第366日，閏年年尾。
## 大件事

## 響呢日出世嘅人

## 響呢日死嘅人

## 節慶、風俗習慣
元朗區議會

**元朗區議會**係香港18個區議會嘅其中之一，喺1981年4月成立，負責協助處理新界元朗區嘅事務。依家有45個議員，其中直選議員有39個，同當然議員6個（區內嘅鄉事委員會主席）。

## 組織
### 委員會
*地區設施管理委員會
*環境改善委員會
*城鄉規劃及發展委員會
*交通及運輸委員會
*文康、社區服務及房屋事務委員會
*財務委員會
*防火委員會

## 議員一覽（2020年-2023年）

## 議員一覽（2016年-2019年）

## 議員一覽（2012年-2015年）

## 出面網頁
*元朗區議會
將官

**將官**，係軍隊入面嘅上層軍官，最高軍銜，分為四個軍銜，分別係上將、中將、少將及准將，成日同校官並稱「將校」。
鮮奶特濃咖啡

**鮮奶特濃咖啡**（意大利文：**latte macchiato**），台灣譯做**拿鐵馬奇朵**，係特濃咖啡（espresso）嘅變種，沖完特濃咖啡之後，直接倒落牛奶度，睇落有少少似鮮奶咖啡（caffè latte）。

## 睇埋
*奶泡特濃咖啡（Caffè Macchiato）
特濃咖啡

**特濃咖啡**，又叫**濃縮咖啡**（意大利文：**espresso**），係種口味好重嘅咖啡，用高壓滾水撞落咖啡粉度，令杯咖啡有好濃嘅咖啡成份。

特濃咖啡可以就咁飲，亦可用嚟沖其他種類嘅咖啡。

## 睇埋
*奶泡特濃咖啡（Caffè macchiato）
*鮮奶特濃咖啡（Latte macchiato）
奶泡特濃咖啡

**奶泡特濃咖啡**（意大利文：**caffè macchiato**），台灣譯做**瑪奇朵**，係特濃咖啡（espresso）嘅變種，沖完特濃咖啡之後，面頭加少少奶泡，睇落有少少似奶泡咖啡（cappuccino）。

## 睇埋
*鮮奶特濃咖啡（Latte macchiato）
第九甫

**第九甫**係中國廣東省廣州市嘅其中一個地名，呢個地方喺荔灣區入面，從文昌南路同埋第十甫路、十八甫北路嘅交界尐一直去到福龍里嗰邊，依家呢度係個步行街。而第九甫係分開做上九同埋下九兩部份，中間係用咗六脈渠（依家係德星路）嚟做分界。

## 點解第九甫係分開咗上九同埋下九兩部份？
喺清朝初嗰陣，平南王尚可喜帶咗啲清兵過嚟打廣州，結果被民眾猛咁爆佢頭。後嚟尚可喜就話搞掂個廣州先，連殺18鋪，後嚟有人將呢件事穿咗煲，就整咗18個鋪出嚟。由於負責爆穿煲嗰條友——王湘泉啱啱就住響第九甫入面，佢唔想畀尚可喜同埋清軍搞掂佢，就攞咗六脉渠嚟做分界，就搞咗個上九同埋下九兩個部份囉。

## 睇埋
* 上九路
* 下九路
* 殺人十八甫

## 連出去
* 逸仙无患的日记 - 关于十八甫的考据（烂尾）
* 上下九原是第九甫
* “第九甫”原来是上下九
大新路 (越秀)

**大新路**（）係中國廣東省廣州市入面嘅其中一條馬路，呢條馬路喺越秀區入面。成條馬路係東西走向，西邊從人民南路開始，一直向東去到廣州起義路嗰頭。馬路嘅最西邊重有條1987年整好嘅人民路高架橋嘅落橋匝道。而駕駛方向除咗天成路嘅西邊係可以兩邊行、解放南路嘅東邊凈係可以從西邊行到東邊之外，其它部份凈係可以由東邊行到西邊。呢條路響1931年起好。

## 概要
全長1218米，闊11米，2車道。馬路嘅最西邊重有條1987年整好嘅人民路高架橋嘅落橋匝道。而駕駛方向除咗天成路嘅西邊係可以兩邊行、解放南路嘅東邊凈係可以從西邊行到東邊之外，其它部份凈係可以由東邊行到西邊。

## 史
呢條馬路以前唔係嗌「大新路」，而係嗌咗「山茶巷」呢隻名，因為呢尐喺17世紀之前成日賣山楂同埋茶葉嘅。不過到咗17世紀中就改咗名嗌「大新街」。到咗1931年，廣州市政府就將呢條馬路整闊咗。

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
* **[[人民路 (廣州)|人民南路]]**
* 天成路
* 海珠南路
* **[[解放路 (廣州)|解放南路]]**
* **[[廣州起義路]]**
大德路

**大德路**可以係：

* 大德路 (廣州)：廣東省廣州市越秀區入面嘅大德路。
* 大德路 (佛山)：廣東省佛山市入面有兩條大德路。一條喺南海區，重有一條喺高明區。
* 大德路 (湛江)：廣東省湛江市赤坎區入面嘅大德路。
* 大德路 (揭陽)：廣東省揭陽市普寧市入面嘅大德路。
大德路 (廣州)

**大德路**（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從上九路、人民中路同埋人民南路嘅交界開始，一直向東去到廣州起義路嗰頭。

## 概要
全長1194米，闊16米，雙向4車道。成條路係單行綫，凈係可以從西邊向東邊行。

## 史

其實呢條馬路喺明朝同埋清朝嗰陣，係條廣州城牆嚟嘅。不過到咗民國10年（1921年），廣州市政府就開始拆咗啲城牆嚟起咗条馬路。因為呢條馬路入面有棟城牆嘅門係嗌「歸德門」呢隻名，所以就嗌咗「大德路」囖。到咗文革嗰陣，爲咗紀念向秀麗同志先至改咗嗌「秀麗三路」噉嘅名。後嚟到咗1982年就重新改返原嚟之前嘅名，啫係依家嗌「大德路」。喺20世紀初，廣州市入面嘅殯儀館成日都係大德路入面開檔嘅，不過到咗中華人民共和國成立咗之後先至合埋一齊重搬走咗。

喺1996年之前，呢條馬路係一條雙行線嘅馬路，喺嗰陣時有電車同埋巴士都成日行呢條路嘅。不過到咗1996年，呢條馬路就改咗凈係可以從西邊行到東邊嘅單行線之後，嗰啲電車同埋巴士（由東邊行到西邊嘅方向）行嘅線路都一窩蜂咁搬嗮去惠福路嗰尐。

喺2006年，廣州電視臺整咗嘅其中一隻公益廣告（就係用到路名呢個）入面，就有講到**大德路**呢條路，入面嘅宣傳標語就係「大德，唔係凈係得大德路。」（）。

## 經過嘅道路

呢度啲路嘅順序係從西去到東嚟排嘅，其中**加粗**咗嘅字係主幹道：
* 上九路、**[[人民路 (廣州)|人民南路]]**、**人民中路**
* 天成路、詩書路
* 海珠中路、海珠南路
* **[[解放路 (廣州)|解放中路]]** 、**解放南路**
* **[[廣州起義路]]**

## 註
上九路

**上九路**（）係中國廣東省廣州市荔灣區嘅一條一般嘅馬路，成條馬路係東西走向。西邊從德星路同埋楊巷路嘅交界開始，一直向東去到人民南路同埋人民中路、大德路嘅交界嗰頭。

## 概要
全長330米，闊9米，2車道。成條路係單行綫，凈係可以從西邊向東邊行。

## 史

呢條馬路係由於清朝嘅殺人十八甫嘅事件先至改咗咁嘅名。喺文化大革命嗰陣，爲咗紀念向秀麗同志先至改咗嗌「秀麗二路」。後嚟到咗1982年就重新改返原嚟之前嘅名，啫係依家嗌「上九路」。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*下九路、楊巷路、德星路
*光復南路、光復中路
***[[人民路高架橋]]**（向南行嘅方向）上橋匝道
***[[人民路 (廣州)|人民南路]]**、**人民中路**、大德路

## 特色

呢條馬路喺每日嘅白天，從店舖開咗之後一直到前半夜嗰陣，人流都好多下，如估係週末嘅話重多到爆噉滯。因為呢度冇幾遠就係條步行街。

## 睇埋
* 下九路
大新路

**大新路**可以係：

* 大新路 (廣州)：廣東省廣州市越秀區入面嘅大新路，三中就響呢尐。
* 大新路 (深圳)：廣東省深圳市南山區入面嘅大新路。
* 大新路 (東莞)：廣東省東莞市入面有四條大新路，分別喺厚街鎮、東城區入面分別喺泰新地區附近同埋南城車站附近、重有一條喺大朗鎮入面。
* 大新路 (梅州)：廣東省梅州市梅縣入面嘅大新路。
葵青區議會

**葵青區議會**係香港18個區議會嘅其中之一，負責協助處理新界葵青區嘅事務。依家有32個議員，其中直選議員有31個，同當然議員1個（區內嘅鄉事委員會主席）。

## 組織
### 領導層

### 委員會
*交通及運輸委員會
*社區設施管理委員會
*社區事務委員會
*房屋事務委員會
*康樂及文化委員會
*行政及財務委員會

## 議員一覽（2020年-2023年）

## 議員一覽（2016年-2019年）

## 議員一覽（2012年-2015年）

## 出面網頁
*葵青區議會

## 參考
天長地久 (搞清楚)

**天長地久**可以係：
* 天長地久，現成用語。
* 天長地久 (粵語片)，1955年港產片，吳楚帆、紅線女、黃曼梨、石堅主演
* 天長地久 (電影)，1993年港產片，劉德華、劉錦玲主演
* 天長地久 (廣告)，1990年代錶廣告，梅艷芳、周潤發主演
* 天長地久 (1997年電視劇)，香港亞洲電視劇集，陳秀雯、馬景濤主演
* 天長地久 (2006年電視劇)，台灣華視電視劇
天長地久 (粵語片)

**天長地久**係齣1955年嘅粵語片，李鐵執導，吳楚帆、紅線女、黃曼梨、石堅主演。片長133分鐘。2012年香港康樂及文化事務署同香港電影資料館選為百部不可不看的香港電影。

## 古仔
入贅有錢人家嘅世華（吳楚帆），雖然係酒店經理，但係老婆當佢係狗，連老母同呀妹畀人哈。世華邂逅嘉麗（紅線女），私奔澳門。世華俾佢外父整，求職無門，陷入絕路。唔想連累世華，嘉麗走咗。見返嗰時，再遇嘉麗變成紅伶，世華自尊心重，不辭而別，嘉麗追過去。

## 抨
改編外國嘅文學 Sister Carrie（嘉利妹妹），描寫「流水落花春去也」、「相對無言，惟有淚千行」嘅詩詞境界。紅線女飾演嘅嘉麗，儘管出身卑微，敢於對抗命運，情深義重，唔少係女姐嘅個人寫照。

片中有好多當時嘅實境，睇到1950年代港澳嘅風境。

## 攷
德星路 (廣州)

**德星路**（）係中國廣東省廣州市入面嘅其中一條一般嘅馬路，呢條馬路喺荔灣區入面沙肥，成條馬路係南北走向。南邊從上九路同埋楊巷路嘅交界開始，一直向北去到長壽西路同埋長壽東路嘅交界嗰頭。

## 概要
全長865米，闊7.8米，1車道。成條路係單行綫，凈係可以從南邊向北邊行。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* 上九路、楊巷路
* 長壽西路、長壽東路

## 史
其實呢條馬路以前係嗌「長壽直街」同埋「德星里」呢兩隻名嘅。到咗1924年，廣州市政府就整闊咗條德星里，重拆咗長壽直街嘅其中一部份，起咗條德星路。
德星路

**德星路**可以係：

* 德星路 (廣州)，廣東省廣州市荔灣區入面嘅德星路。
* 德星路 (東莞)，廣東省東莞市道滘鎮入面嘅德星路。
* 德星路 (肇慶)，廣東省肇慶市高要市入面嘅德星路。
天長地久

**天長地久**就係天地喺度好耐，用容時間恒久無限。多數講男女之愛。

## 出處
*《老子》第七章：「天長地久。天地所以能長且久者，以其不自生，故能長生。」
* 白居易《長恨歌》：「天長地久有時盡，此恨綿綿無絕期。」
* 大明，高濂，《玉簪記》，第十九齣：「天長地久君須記，此日裏恩情不暫離，從此後情詞莫再題。」

## 攷
楊巷路

**楊巷路**（）係中國廣東省廣州市入面嘅其中一條一般嘅馬路，呢條馬路喺荔灣區入面，成條馬路係南北走向。北邊從上九路同埋德星路嘅交界開始，一直向南去到十八甫路同埋槳欄路嘅交界嗰頭。

## 概要
全長320米，闊12米，1車道。成條路係單行綫，凈係可以從南邊向北邊行。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* 十八甫路、槳欄路
* 下九路、上九路

## 史
其實呢條馬路喺清朝嗰陣係嗌咗「楊巷」呢隻名嘅。到咗1931年，廣州市政府就整闊咗條楊巷，起咗條楊巷路。

## 名
喺2006年嗰陣，廣州市政府就將成個廣州市入面嘅路牌同埋門牌全部都嚟翻新過下，不過喺工程入面，就搞出咗個大頭佛出嚟，本嚟係話「楊巷路」嘅，不過啲包公仔就將條馬路整咗係「揚巷路」呢隻名。究竟係「楊巷路」定係「揚巷路」？而因為呢條路嘅名喺嗰陣時由於冇睇重嗮啲舊嘅地名保護，搞到出咗有兩種嘅寫法。後嚟廣州為咗保護歷史文化，就專門考察咗下呢尐，重睇過下《南海縣誌》呢本書去重新考察。後嚟過咗兩年就將條路名改返咗嗌「楊巷路」。

## 特色
呢條路嘅兩邊主要係成日搞布匹、拉鏈同埋鈕釦嘅嘢比較多。

## 註
杉木欄路

**杉木欄路**（）係中國廣東省廣州市荔灣區嘅一條一般嘅馬路，成條馬路係東西走向。西邊從梯雲東路同埋十八甫南路嘅交界開始，一直向東去到長樂路同埋十三行路嘅交界嗰頭。

## 概要
全長397米，闊8米，2車道。成條路係單行綫，凈係可以從東邊向西邊行。

## 史
呢條馬路喺明朝嗰陣，係一條嗌「華高里」呢隻名嘅巷仔，而呢條馬路係專門賣杉木先至出嗮名嘅。到咗1932年，廣州市政府就將條華高里拆咗，起咗條杉木欄路。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
*梯雲東路、十八甫南路
***[[鎮安路]]**、**[[康王路 (廣州)|康王南路]]**
*長樂路
富臨

香港有兩間叫**富臨**嘅酒樓：
*富臨飯店，出名「阿一鮑魚」
*富臨集團，連鎖酒樓
富臨飯店

**富臨飯店**係香港有錢人飯堂，專賣高級廣府菜，由名廚楊貫一打骰，出名「阿一鮑魚」。舖頭本來響香港島銅鑼灣駱克道，但畀業主瘋狂加租逼走，之後去咗左近嘅信和廣場落腳。
福臨門酒家

**福臨門酒家**係香港有錢人飯堂，專賣高級廣府菜，總舖響香港島灣仔莊士敦道，分舖響九龍尖沙咀金巴利道。
富臨集團

**富臨集團**（）係香港連鎖酒樓集團，1992年成立，嗰時喺深圳晶都酒店做行政總裁嘅大哥楊潤全決定返香港同兩個細佬楊維同楊潤基夾份喺大角嘴開富臨火鍋食館，主打打甂爐，及後又以燒鵝作為招牌菜。2001年集團喺觀塘區開設第一間**富臨漁港**。2002年**陶源酒家（鮑魚專門店）**成立。2005年**囍臨門酒家**亦相繼成立。

而家集團喺港九新界都有分舖，主要賣廣府菜，無論燒鵝、海鮮、打甂爐都出名。而家重有做埋韓式餐廳同茶餐廳。

## 旗下牌子
*陶源酒家 (鮑魚專門店)
*富臨漁港
*富臨酒家
*富城火鍋海鮮專家
*富臨皇宮
*富臨粵之味
*富臨
*富臨薈
*富城火鍋海鮮酒家
*囍臨門酒家
*金皇廷囍宴
*皇室①號囍臨門
*正冬火煱料理
*正冬魚塘公
*正東燒豬料理
*饕鍋物台灣手工火鍋
*四季文昌
*大家姐雲南米線
*加多樂餐廳
*龍門冰室（只限屯門海麗花園及香港仔店）
*新苑酒家
*新馥海景宴會廳
*新馥酒家
*小富臨
*海里鮮蒸氣石窩
*正東胡同烤豬
*新苑酒家
*金滿會
*炑八韓烤
*炑八Taste
*炑八韓烤親子餐廳
*柞木炭家
*濟州燒肉食堂
*漢拏山
*BANCHAN and COOK
*COTI 甜舍
Terrace in seaside
*Foodeli 、Foodmaze
**Foodeli係富臨集團旗下首個美食廣場品牌，2019年7月9號喺元朗YOHO MALL形點開幕，喺13個餐飲品牌之中，其中3個品牌係由富臨自營嘅，場內一共提供逾280個座位。另外，Foodmaze就係富臨集團2021年12月開嘅另一個美食廣場品牌。

而已結束嘅業務包括一代日式料理同金皇海鮮酒家。

## 事件
### 鯰魚扮石斑
2017年，富臨旗下食肆賣嘅「粟米石斑塊」，被揭發唔係石斑而係鯰魚，被控違反《商品說明條例》，最後佢向律政司保證唔會再犯，又將味餸改名做「粟米魚塊」。

### 反修例運動風波：被指支持暴力襲擊和平示威者
2019年，反修例運動爆發，8月11號港島東示威期間，有好多「福建幫」（「粵港澳大溪東同鄉會」）駐守喺富臨集團旗下一間酒樓入面，有報導指，呢班人本來打算喺遊行當日好似七二一元朗恐怖襲擊事件嘅白衣人咁對付反修例嘅和平示威者，但由於當日有成170萬遊行人士，行動只能作罷。支持泛民主派嘅示威者就認為富臨同呢班「福建幫」有密切關係，呼籲杯葛富臨旗下所有食肆。網上一度傳出宜臨「全線結業」嘅流言。而去到11月，富臨三大品牌夾埋有成11間舖執笠。

### 龍門冰室合作關係破裂

香港市面嘅龍門冰室，而家分別由創辦人張俊傑同富臨集團經營，兩邊招牌、裝修格局同餐牌都大致一樣。根據創辦人張俊傑嘅講法，2018年富臨集團想同佢合作，喺佢同意下喺屯門海麗花園開分店，但之後富臨未經佢同意就喺香港仔開多間分店，又喺富臨集團嘅年報話「龍門冰室」係佢哋嘅品牌，令到張俊傑好唔滿意。對於呢啲指控，富臨集團一路都無回應過。不過富臨集團網站「富臨品牌」嗰版就已經見唔到有列出「龍門冰室」個名。2019年反修例運動爆發而引發杯葛富臨嘅事件，令創辦人張俊傑公開同富臨集團割席，話富臨名下嘅2間分店係「假龍門」，同佢無任何關係。 

## 參考

## 出面網頁
*富臨集團
玉環瑤柱甫

**玉環瑤柱甫**係廣府菜入面嘅貴價嘢食，用到挑空中間嘅節瓜做玉環，入面包住原粒瑤柱蒸熟，節瓜索晒啲瑤柱味。
珊瑚蚌

**珊瑚蚌**同**桂花蚌**係廣府菜酒樓菜式用到嘅其中一種海鮮，外表橙紅色，雖則個名有「蚌」字，但佢根本就唔係蚌，查實佢只不過係海參嘅內腔肌肉（俗稱海參筋或者海參腸）。珊瑚蚌嚟自紅海參，色水深啲；桂花蚌嚟自紅刺參，色水淺啲。

## 參考
*珊瑚蚌桂花蚌唔係蚌？估唔到竟然係呢樣嘢！
鴻圖窩伊麪

**鴻圖窩伊麪**係廣府菜入面嘅貴價嘢食，用到蟹黃同蟹肉（有啲做法會落埋蝦肉同蛋花）去燴伊麪，用窩上，寓意「大展鴻圖」。
類:麪條嘢食
類:廣東菜
百花釀蟹鉗

**百花釀蟹鉗**係廣府菜入面嘅貴價嘢食，用到蝦肉打膠釀落蟹鉗度（皆因一隻蟹得兩隻鉗，有啲酒樓會攞蟹腳扮蟹鉗），上麵包糠炸熟，會點甜酸醬食。
槳欄路

**槳欄路**（欄字有變讀，）係中國廣東省廣州市荔灣區嘅一條普通馬路，成條馬路係東西走向。西邊從楊巷路、長樂路同埋十八甫路嘅交界開始，一直向東去到和平東路嗰頭。

## 概要
全長302米，闊12.5米，1——2車道。成條路係單行綫，喺光復南路嘅西邊凈係可以從東邊向西邊行，喺光復南路嘅東邊凈係可以從西邊向東邊行。

## 史

呢度喺以前嗰陣係重未有馬路嘅。1873年，有位嗌莊湯臣嘅蘇格蘭佬出版咗《中國同埋中國人嘅畫報》，從入面列出嘅嗰啲相可以好清晰噉睇到，呢度以前係條藥舖街。而清朝宣統年嘅《南海縣誌》就話，響嗰陣時唔嗌「槳欄路」，而是嗌「漿欄路」，嗰陣重係條巷仔添。到咗民國嗰陣，槳欄路就變城藥舖街。因為喺輪渡出現咗之後，槳就變咗水上嘅其中一種「兵器」，佢喺市場入面就冇嗮意義喇，所以．喺醫藥舖嘅生意開咗之後，就變咗條藥街喇。而呢筍嘢一直持續到解放之後。

到咗20世紀80年代嗰陣，槳欄路又變咗條賣衫街，重要係專門賣童裝嘅。喺20世紀90年代開始無耐，由於光復南路口嘅東邊嗰截嘅槳欄路改咗凈係可以從西邊行到東邊，搞到好多運衫車都入唔到槳欄路，於是啲舖入唔到貨。不過廣州市政府就喺家陣嘅人民南路嗰邊開咗個童裝市場。結果全部童裝生意搬出嗮槳欄路。後嚟啲人喺槳欄路入面辦咗布匹同埋服裝輔料嘅批發舖頭。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*楊巷路、長樂路、十八甫路
*光復南路
*和平東路

## 註
北京路

**北京路**可以係：
## 道路
;廣東
* 北京路 (廣州越秀)：喺廣州越秀區。
* 北京路 (廣州花都)：喺廣州花都區。
;新疆
* 北京路 (烏魯木齊)：喺烏魯木齊新市區。
;寧夏
* 北京路 (銀川)：喺銀川興慶區、金鳳區同埋西夏區。
;雲南
* 北京路 (昆明)：喺昆明官渡區。
;貴州
* 北京路 (貴陽)：喺貴陽雲巌區。
## 古代
* 北京路 (大金)：大金時期，華北嘅行政區之一。
## 車站
* 北京路站：多處。
中國人民解放軍海軍上將

**中國人民解放軍海軍上將**，係目前中國人民解放軍海軍嘅最高軍銜，歷史上又曾經係中國人民解放軍海軍嘅第二高軍銜。

根據《中國人民解放軍軍官軍銜條例》嘅規定，上將軍銜可以授予總參謀長、總政治部主或者正大軍區職嘅軍官；由於解放軍一直無海軍軍官出任總參謀長或者總政治部主任，所以海軍上將只係可以俾正大軍區職海軍軍官。

海軍上將
大軍區

**大軍區**，曾經係中國人民解放軍（主要係陸軍）嘅一級軍事組織。1985年設立咗北京軍區、瀋陽軍區、濟南軍區、南京軍區、廣州軍區、成都軍區同埋蘭州軍區七大軍區。2016年軍改後將七大軍區改為五大戰區。
中國人民解放軍總裝備部

**中國人民解放軍總裝備部**係中國人民解放軍負責全軍裝備嘅部門，響1998年成立，由中央軍事委員會領導。
總裝備部
南海艦隊

**南海艦隊**，係中國人民解放軍海軍三大艦隊之一，響1949年建立，司令部位於廣東湛江。
北京路 (廣州)

廣州市入面有兩條**北京路**：

* 北京路 (廣州越秀)：廣州市越秀區入面嘅北京路。喺1982年到2005年係越秀區同埋東山區嘅交界。依家係條步行街。
* 北京路 (廣州花都)：廣州市花都區入面嘅北京路。喺京港澳高速嘅北興出口冇幾遠嗰尐。
北京路 (廣州越秀)

**北京路**（）係廣東廣州越秀區一條南北走向馬路。南邊從沿江中路開始，一直向北去到廣衛路。

## 概要
全長大概1194米，闊16米，雙向3車道。雙行綫，其中大南路同埋文明路嘅交界北邊到中山五路同埋中山四路嘅交界嘅南邊呢橛係唔畀行車嘅。

## 史
其實「北京路」呢笪繁華嘅商業區域，係有段古嘅。喺明朝同埋清朝嗰陣，惠愛街（依家係中山六路到中山四路嗰橛）係舊陣時廣州嘅東西骨幹，而條街南北兩邊冚唪唥都係啲衙門嚟嘅，佢重係個政治中心區添。而雙門底（依家係北京路）嗰截就係從城南邊直通去到天字碼頭（專門畀官員登陸入嚟廣州城用嘅）嘅主幹道。所以喺嗰陣時，喺今日中山五路、中山四路交界北邊嗰截北京路係衙門官員、小人、家屬嘅住處。因為官家消費，呢度形成咗廣州城嘅繁華商業中心。

### 雙門底
從清兵開始睇實廣州到1920年，廣州係重未拆城牆嘅，而北京路嗰邊都凈係一條大街啫，而街嘅中間就有兩棟城門。呢兩個城門好耐就有，係唐末古建築，當時叫「清海軍樓」，後來到宋代改建爲雙門城樓，因為條街穿過呢兩棟門，所以得出「**[[雙門底]]**」呢個地名。元明清三代，呢棟樓都係廣州嘅報時樓，元延祐三年（1316年）整咗個「銅壺滴漏」安喺城樓做計時，清順治十年（1653年），呢棟樓又改建，不過保持雙門特色，改名做「拱北樓」。

而「雙門底」有個民間古仔，就係喺清朝嗰陣，因為有兩個一樣官階嘅官員同一時間嚟咗廣州，如估按照嗰陣時嘅習慣係一個官員凈係可以行一個城門入去。由於兩個官都想過城門，結果呢兩隻官你爭我搶噉，差啲搞咗個大頭佛出嚟。嗰陣時嘅廣州政府唔想畀啲人鬧，搞到失嗮禮，結果特登將棟門拆開成2個。而呢棟門嘅原名係嗌「永清門」。

### 整闊咗條馬路

喺民國9年（1920年），廣州市政府就將呢條馬路整闊咗，重將「永清路」改名「永漢路」。而改呢隻名係因為清政府已經畀孫中山推翻咗。而拱北樓亦係整路嗰陣拆咗。

### 改咗4次名
呢條馬路以前唔嗌「北京路」嘅，以前嗌過「永漢路」同埋「漢民路」。

*永漢路
究竟點解呢條路以前嗌過「永漢路」呢隻名？一般認爲係爲咗表示反清排滿而改「清」爲「漢」。

另外有個噉嘅古仔。係因為清朝嗰陣嘅廣東省省長係楊永泰，佢就想將自己嘅名留喺廣州嘅路名入面嚟畀啲後人記得佢係邊個嘅，但係嗰陣時嘅路名改名規矩係，凈係得死咗嘅人先至有呢份套餐。結果搞到楊永泰諗到頭都爆埋都重未諗到，結果佢就將個「永」字同埋個「泰」字嚟拆開咗。就將條「漢民路」改咗名嗌「永漢路」，又將距離萬福路冇幾遠嘅路改咗名嗌「泰康路」。就係噉啫，佢就將「永泰」呢兩個字用嗮喺呢兩條路嘅名入面喇。

*漢民路

到咗辛亥革命之後，呢條馬路就改咗嗌「漢民路」。呢隻名係紀念國民黨元老——胡漢民喺1936年死咗嘅事。到咗1949年10月14號之後又改返嗌「永漢路」。

*北京路
呢隻名其實喺文化大革命之前係冇嘅，不過到咗1966年由於受到極左思想影响，呢條馬路就改咗名嗌「北京路」就一直用到依家。

### 車水馬龍鬥恆大
喺成條北京路入面，有好多間舖頭響度，佢哋所做嘅業務同依家都差唔多。有300幾年嘅老藥房――「陳李濟」就響呢度，重有幾處中國老牌出版社舊址。「王氏宗祠」（依家嘅廣州青年文化宮）嘅西邊冇幾遠就係「拱北茶樓」喇，佢哋重係用緊以前城樓嘅舊名。而附近重有條越秀書院街（依家係禺山路），就係因為入面有間越秀書院響度，到咗1912年嗰陣就起咗間學校。而喺越秀書院街嘅街口重有間「市師雞」呢間斬白切雞出嗮名嘅飯檔。

從以前一直到1949年10月初嗰陣，每年嘅迎春花會都係喺永漢北路嗰邊舉辦。依家嘅新大新百貨係以前成個廣州入面，四大百科公司中嘅其中一間。重有就係之前嘅美華百貨商店。而陳李濟藥房嘅隔籬就係禺山路，入面有禺山市場。相傳喺舊陣時嘅廣州入面有「番山」同埋「禺山」呢兩座山仔，所以起成呢個路名。而市場嗰邊以前係笪空地嚟添，而個市場係到咗20世紀30年代初先至出現嘅。從大南路文明路口一直向南行，就到咗聞名中國嘅商業大街——「高第街」。而北京路喺以前嗰陣就有巴士行㗎喇，喺廣州開始有巴士嗰陣，第一部巴士就係從黃沙去到東山嗰埞，而呢部巴士就經過北京路呢度，直到今日條綫都未變過。

### 高第街地段

喺高第街入面最出名嘅就係許氏家族喇（所以又嗌做「許地」），佢哋係來自潮汕西邊嘅巨族，喺呢百年嚟就出咗好多猛人（甚至連寫過《千秋家國夢》呢本小說嘅小說家都出過）。

### 千年古道

喺2002年嘅7月份，北京路步行街嘅北邊就發現咗從唐朝到中華民國嗰陣共計11層嘅路面，而南邊發掘咗從宋朝到明清嘅拱北樓基。而出土嘅文物就有大量嘅石條同埋牆磚，重有宋朝嗰陣嘅拱北樓基、明朝嗰陣嘅拱北樓抱鼓石。家陣呢啲遺跡都係喺原地用玻璃冚住保護（除咗抱鼓石露天）。

## 飲食娛樂一條街
### 步行街

喺1997年2月份，北京路正式開通咗條雙休日步行街，喺嗰陣時即使係雙休日都凈係可以行人同埋巴士啫；到咗1998年到2001年，北京路但凡節假日嗰陣，都唔畀任何車行入而家步行街嘅呢截路；到咗2002年1月1號，北京路正式變成依家嘅步行街喇。依家北京路係百年老店同埋廣州老字號嘅集中地，入面嘅舖好多，加上規模又大，經營嘅嘢又齊，有好多種嘅商舖賣場、酒樓食肆、文化娛樂場所同埋銀行，夾夾埋埋都已經超過咗500間喇。入面嘅舖頭有賣衫、鞋、珠寶首飾，亦有百貨同埋餐飲。而依家有嘅時裝檔、皮具專賣檔夾埋都差唔多300幾間喇；而賣衫、鞋、精品同埋百貨嘅綜合商場，就有成廿間。

2014年10月16號，北京路步行街向北延伸到而家嘅廣東省財政廳附近。

### 飲食
北京路入面都有好多唔同層次嘅飲食消費，從比較低價嘅小食檔同埋快餐檔、一直到高級餐廳都有。呢啲餐飲嘅種類都幾多下，有古色古香嘅廣州地道西關美食；重有中國各地嘅菜；又有意大利、法國呢啲西餐，亦有迴轉壽司、鐵板燒呢啲日本料理，重有韓國菜、印度菜同埋東南亞美食。而呢啲新嘅食檔，主要集中喺惠福東路附近，距離光明廣場冇幾遠啫。而惠福東路係喺2010年開始先至搞成條食街。

### 娛樂
北京路入面有兩間電影院響度，分別係青年文化宮電影院同埋永漢電影院。

## 經過嘅道路

條路順序從南到北排，**加粗**嘅係主幹道：
* 沿江中路
* 南堤二馬路、八旗二馬路
* 珠光路
* 泰康路、萬福路
* 大南路、文明路
* 惠福東路、禺山路
* 西湖路
* **[[中山路 (廣州荔灣至廣州天河)|中山五路]]**、**中山四路**
* 廣衛路

## 特色

根據史書同埋專家考察，家陣北京路、教育路同西湖路一帶已經有、同埋已經挖出嚟嘅遺址：秦番禺城遺址、秦漢造船工地遺址、西漢南越國宮署遺址、唐清海軍樓遺址、南漢御花園、明大佛寺、明城隍廟、明清大南門遺址、清廬江書院、廣州起義紀念館。呢啲遺蹟文物涵蓋十幾個朝代，好有歷史文化價値。

到依家為止，呢笪地雖然話過咗2000幾年，但係佢嘅地位始終都冇變過。喺全球範圍內，噉嘅嘢好少見，所以呢度好有歷史文化內涵嘅。喺1978年之後，呢條路重多咗廣州百貨大廈（1995年完工開放）、新大新百貨呢啲市級嘅商檔同埋一堆比較出名嘅時裝商場。

## 參考

## 連出去
* 北京路話舊 中國廣州網
* 廣州北京路商業步行街簡介
* 廣州北京路商業步行街簡介
中國人民解放軍海軍

**中國人民解放軍海軍**，係由中國共產黨領導嘅中華人民共和國海上武裝力量。
中國人民解放軍陸軍

**中國人民解放軍陸軍**，係中國人民解放軍嘅主體力量，亦都係目前世界上最強大嘅陸軍之一，有超過7500架主戰坦克、2200架步兵戰車、5500架裝甲運兵車同25000門火炮。

## 參考
中國人民解放軍空軍

**中國人民解放軍空軍**，係中國共產黨領導嘅空中武裝力量；喺2013年，中國人民解放軍空軍有超過2,500架軍用飛機，其中1,617架係戰機。

## 參考
南朗山道

**南朗山道**（；）係香港黃竹坑一條主要道路，連接黃竹坑道到南朗山半島南面，途經前黃竹坑邨同深灣道等等嘅地方。

南朗山道大致可分做三個部份：黃竹坑道到深灣道交界係雙程行車，但南行線係巴士專線，只畀巴士行去黃竹坑巴士總站；深灣道到警校道交界就係單向北行雙線行車；而警校道以南一段就恢復雙程行車。南朗山道並唔直到南朗山山頂，而係通去南朗山半島南面，入香港海洋公園高峰園區，到前海洋館一帶完。海洋公園範圍內一段南朗山道係限制道路，只畀海洋公園所屬嘅車用。

## 沿路出名地方

*香葉道
*黃竹坑大王爺廟
*南朗山道熟食市場
*起緊港鐵黃竹坑站
*前黃竹坑邨
*安貧小姊妹會聖瑪利安老院
*惠福道
*包玉剛游泳中心
*深灣道
*新會商會陳白沙紀念中學
*新加坡國際學校
*東華三院戴麟趾安老院
*香港防癌會（前南朗醫院）
*瑪利灣學校
*加拿大國際學校
*香港青年培育會
*南朗山道休憩公園
*香港海洋公園高峰園區（限制道路）
**海洋列車高峰站
**海洋劇場
**中華鱘館
**前海洋館

## 參考
香葉道

**香葉道**（；）係香港黃竹坑一條主要道路，連接黃竹坑道到海洋公園道，途經黃竹坑工業區南面，側邊有條黃竹坑明渠。

## 沿路出名地方
*香港仔警署
*新巴黃竹坑車廠
*黃竹坑大王爺廟
*南朗山道
*南朗山道熟食市場
*黃竹坑站
*前黃竹坑邨
*One Island South
*警校道
*黃竹坑遊樂場
*香港警察學院

## 參考
警校道

**警校道**（；）係香港黃竹坑一條道路，連接黃竹坑道到南朗山道，途經前黃竹坑邨同香港警察學院等等嘅地方。

## 沿路出名地方
*One Island South
*黃竹坑遊樂場
*前黃竹坑邨
*香港警察學院
*新加坡國際學校

## 參考
降A大調

**降A大調**係一個基於A♭音嘅大調，由A♭、B♭、C、D♭、E♭、F同G組成，調號有四個降號。關係小調係F小調，並行小調係降A小調，升G大調係佢嘅異名同音。

## 用降A大調嘅歌
* 心太軟（任賢齊）
* 勞斯.萊斯（何韻詩）
唱紅歌、讀經典、講故事、傳箴言

，簡稱**唱讀講傳**（）或**講讀傳唱**（），係中國共產黨第十七屆中央政治局委員、當時兼任重慶市委書記嘅薄熙來喺當地推行嘅四項政治宣傳活動嘅總稱，即係要求市民歌唱讚揚中國共產黨嘅紅色歌曲（「紅歌」）、讀古今中外經典書（「經典」）、講有教育意義嘅故仔（「故事」）、傳播名言警句（「箴言」），自2008年起實施到薄熙來落台。

## 攷
廣州起義路

**廣州起義路**（）係中國廣東省廣州市入面嘅其中一條主幹道，呢條馬路喺越秀區入面，成條馬路係南北走向。南邊從一德路、海珠橋同埋泰康路嘅交界開始，一直向北去到中山五路嗰頭。

## 概要
全長1220米，闊14～22米，4～5車道。成條路係單行綫，凈係可以從南邊向北邊行。其中喺每年嘅農曆新年期間，廣州嘅西湖路附近嘅廣州起義路（中山五路到惠福西路同埋惠福東路交界嗰橛）係唔畀行除咗的士之外嘅車。

## 史
喺1919年嗰陣，廣州市政府就開始拆咗啲内街，跟住就起條路出嚟，而咁啱呢條路就改咗名嗌「維新路」，嗰陣時係廣州入面其中一條最闊嘅馬路。而呢隻名嘅意思係因為條路穿過清代衙門入面笪空地，加上嗰陣時係啱啱推翻咗清朝冇耐，有維新變革嘅含義。喺1948年嗰陣改咗一次名嗌「中正路」。1950年嗰陣就改返名嗌「維新路」。到咗1966年，由於廣州公社同埋廣州起義入面誕生嘅廣州蘇維埃政府舊址都響度，所以條路就改咗名嗌「廣州起義路」。

## 特色
呢條馬路入面有好多間重要機構。其中條路嘅北邊有好多間搞印務、旗幟、禮儀用品嘅舖頭；而南邊嗰橛，受附近嘅高第街同埋大新路鞋業城影響，開咗好多檔賣鞋料同埋賣衫褲嘅。重有呢條路都比較彎下，係因為起條路嗰陣要留返間「千頃書院」（依家係中國社會主義學院廣州分院）喺度。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* 一德路、泰康路、海珠橋
* 大新路
* 大德路
* 大南路
* 惠福西路、惠福東路 
* 西湖路 
* **[[中山路 (廣州荔灣至廣州天河)|中山五路]]**
教育路 (廣州越秀)

**教育路**（）係中國廣東省廣州市入面嘅一條普通馬路，呢條馬路喺越秀區入面，成條馬路南邊走向。北邊從中山五路同埋吉祥路嘅交界開始，一直向南去到惠福東路嗰頭。

## 概要
全長522米，闊15米，2車道。成條路凈係可以從北向南行。

## 史
呢條馬路從明朝開始一直到依家，佢都係成個廣東入面，最高級文教官署嘅一尐。其中喺明朝嗰陣起嘅提學道署、清朝起嘅學政署、民國嗰陣起嘅教育委員會同依家嘅廣州市教育局都喺教育路入面。呢度以前係一條嗌「觀蓮街」嘅巷仔同「書坊街」嘅北邊一部份巷仔組成嘅，不過到咗1932年，廣州市政府就將呢兩條巷仔拆咗，整咗條馬路出嚟，依家嘅書坊街係得返南邊嗰橛咋。由于喺民國嗰陣嘅學署就係廣州教育委員會，所以就改咗「教育路」噉嘅名。雖然話文化大革命嗰陣改咗嗌「教育南路」，但係到咗1982年就將個名改返轉頭。啫係依家嗌「教育路」。

## 特色
由於距離呢條馬路冇幾遠就係條北京路步行街，所以成條路都有賣西裝、皮鞋同埋領呔嘅鋪頭響呢度。每年嘅農曆新年嗰陣嘅西湖路花市就係喺呢度舉辦，佢重係廣州市入面最出名、人流最多嘅迎春花市。重有，羊城八景入面嘅藥洲遺址同埋重有條廣州街坊講嘅數字地方順口簧入面嘅其中一笪地——九曜坊就係喺呢條路入面出現過。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
* **[[中山路 (廣州荔灣至廣州天河)|中山五路]]**、吉祥路
* 西湖路
* 惠福東路
小北路

**小北路**（）係中國廣東省廣州市入面嘅一條主幹道，呢條馬路喺越秀區入面，成條馬路係西南東北走向。南邊從東風中路同埋倉邊路嘅交界開始，一直向北去到童心路同埋環市中路嘅交界嗰頭。

## 概要
全長1023米，闊15米，雙向6車道。

## 史
其實呢條馬路喺好耐之前就有喇，不過呢條路喺嗰陣時係越秀山入面嘅一條路仔。喺明朝同清朝嗰陣，呢度有廣州城入面嘅小北門，所以先至改咗噉嘅名，喺清朝嗰陣就嗌咗「**小北直街**」呢隻名。到咗民國七年（1918年）嗰陣，廣州市政府就將棟小北門拆咗，重將條馬路整闊咗；而喺城門出面嘅嗰截小北路係通去白雲山嘅泥路入面，所以改咗名嗌「**登峰路**」。而民國嗰陣，小北路一帶已經形成咗鬧市，茶居、百貨同埋小食檔都有，挾挾埋埋已經有幾十間喇。而登峰路嘅兩邊係啲牛欄、茶亭，而啲屋後面就係笪菜田，好似個鄉下噉。到咗20世紀50年代，廣州市政府又將條登峰路整闊咗，接埋原先嘅小北路（原來城門內嗰截）一齊，改咗名嗌「**小北路**」。雖然話1966年嘅文化大革命嗰陣改咗名嗌「**登峰北路**」同埋「**登峰中路**」呢兩隻名，但係到咗1981年，呢條路就改返原嚟之前嘅名，啫係依家嗌「小北路」。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[東風路 (廣州荔灣至廣州天河)|東風中路]]**、**[[倉邊路]]**
* 法政路
* 應元路
* 越秀北路
* 北較場路
* **[[環市路 (廣州荔灣至廣州天河)|環市中路]]**、**[[童心路 (廣州)|童心路]]**
惠福道

**惠福道**（；）係香港黃竹坑一條道路，連接南朗山道到聖神修院，途經幾棟慈善團體建築，所以英文名叫Welfare。

## 沿路出名地方

*包玉剛游泳中心
*安貧小姊妹會聖瑪利安老院
*東華三院賽馬復康中心
*珍寶閣
*深灣9號
*聖神修院

## 參考
海洋公園道

**海洋公園道**（；）係香港黃竹坑一條道路，連接黃竹坑道到香港海洋公園。

## 沿路出名地方
* 香港海洋公園
* 香港警察學院
* 香港仔運動場
* 香港警察學院
* 前黃竹坑邨
* 黃竹坑遊樂場
* 香港醫學專科學院賽馬會大樓
* 葛量洪醫院

## 參考
越秀路

**越秀路**可以係：

* 越秀路 (廣州)：廣東省廣州市越秀區入面嘅越秀路。分開咗南、中、北三條。
* 越秀路 (南寧)：廣西壯族自治區南寧市清秀區入面嘅越秀路。
* 越秀路 (天津)：天津市河西區入面嘅越秀路。
* 越秀路 (蕪湖)：安徽省蕪湖市鳩江區入面嘅越秀路。
* 越秀路 (紹興)：浙江省紹興市越城區入面嘅越秀路。
中國人民解放軍駐香港部隊大廈

**中國人民解放軍駐香港部隊大廈**，係中國人民解放軍駐香港部隊嘅總部，位於香港香港島中環，屬於中環軍營嘅一部份。座樓喺1979年落成，嗰時叫**威爾斯親王大廈**（英文：Prince of Wales Building），係駐港英軍總部。

座樓有份參與大型燈光音樂匯演──幻彩詠香江。

駐香港部隊大廈
長堤大馬路

**長堤大馬路**（）係中國廣東省廣州市一條主幹道，喺越秀區入面。成條馬路係東西走向，呢條馬路嘅東西兩邊都係沿江西路，成條馬路嘅樣好似有好細嘅弧度噉。

## 概要
全長892米，闊12米，3車道。凈係可以從東邊向西邊行。

## 史

呢條馬路喺1920年嗰陣，中華民國廣州市政府就喺珠江邊起咗條堤壩，重整咗條路出嚟，就將呢條路嗌做「長堤大馬路」呢隻名。喺嗰陣時重係個新嘅商業區。入面曾經出現過「大三元酒家」、「大公餐廳」、「先施公司」、「海珠大戲院」呢啲名店。但係到咗20世紀底，喺長堤大馬路入面嘅大部份老字號嘅檔口冚唪唥都執嗮笠，重有啲係搬走咗添，搞到以前嘅一片繁華景都冇嗮。後嚟到咗2012年，廣州市政府就提出咗規劃，要重新旺返個長堤，恢復返以前老字號雲集嘅繁華景象。

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
***[[沿江路 (廣州荔灣至廣州越秀)|沿江西路]]**
*海珠南路、新堤三橫路
*新堤二橫路
*新堤一橫路
*靖海路
***[[沿江路 (廣州荔灣至廣州越秀)|沿江西路]]**

## 特色
長堤呢度係以前廣州入面嘅其中一個繁華地帶，入面有好多間老字號酒家同埋百貨，而呢度都重有好多歷史建築，佢重喺成個廣州嘅老城區入面，騎樓保存得比較好嘅一條路。而家重有好多酒吧、卡拉OK、夜總會同埋遊戲機室呢啲娛樂場所，係廣州夜生活嘅其中一個熱門地區。

## 註
帶河路

**帶河路**（）係中國廣東省廣州市一條一般嘅馬路，喺荔灣區入面，成條馬路好似個英文字母「C」噉。呢條路嘅南北兩邊都係接住康王中路。

## 概要
全長575米，闊10米。

## 史
帶河路喺1921年起，由於條路嘅附近有條涌係啀「帶河涌」先至改咗噉嘅名。起緊條馬路嗰陣，因為被拆嘅鋪頭同埋檔口嗰啲波士都係成班恆大佬出嚟嘅，搞到最後起好條馬路就鬼咁彎曲，起碼600米以內就有9個彎咁多，被人話係廣州市老城區入面最彎曲嘅馬路。而帶河路以前係由蘆排里、都堂街、龍翔里、帶河涌邊、晚景里、捷龍里、豬仔墟、興龍里、河溪涌邊街、成金里同埋源勝西街呢8條街、2條涌、1笪墟嚟整成嘅。

### 馬路嘅消失

喺1996年，由於廣州嘅城市發展關係，加上廣州市政府喺荔灣區入面開條主幹道，所以呢條路同埋鎮安路、康王直街、康王上街同埋康王下街呢五條路都一齊拆嗮。依家嘅帶河路係重得返距離龍津路冇幾遠嘅一啲咋。有以前95%嘅帶河路路段都已經劃咗入去康王路嘅一部份喇。

## 出面網頁
* 百年带河路从此成记忆(图) 搜狐
* 【老路】百年带河路将从地图上消失 广州广播电视台
教育路

**教育路**可以係：
*教育路 (香港)：喺香港。
;廣東
*教育路 (廣州越秀)：喺廣州越秀區。
*教育路 (廣州增城派潭)：喺廣州增城區派潭。
*教育路 (廣州增城荔城)：喺廣州增城區荔城街。
*教育路 (珠海)：喺珠海香洲區
*教育路 (佛山)
廣德路 (廣州)

**廣德路**（）係中國廣東省廣州市入面嘅一條普通馬路，呢條馬路喺越秀區入面，成條馬路東西走向。東邊從解放北路開始，一直向西去到六榕路嗰頭。

## 概要
全長160米，闊6米，1車道。成條路凈係可以從東向西行。

## 名
呢條馬路係因為有間廣德置業公司喺度先至改咗噉嘅名。而所謂「廣德置業公司」係台山嘅華僑喺1930年－1933年起嘅一間公司，主要係做房地產生意。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 六榕路
* 將軍西路
* 將軍東路
* **[[解放路 (廣州)|解放北路]]**

## 附近
廣德路南邊有大量雜貨同二手貨交易市場，北邊有廣東迎賓館宿舍。

## 註
廣德路

**廣德路**（）可以係：

* 廣德路 (上海)：上海市楊浦區入面嘅廣德路。
* 廣德路 (廣州)：廣東省廣州市越秀區入面嘅廣德路。
* 廣德路 (合肥)：安徽省合肥市瑤海區入面嘅廣德路。
* 廣德路 (新鄉)：河南省新鄉市紅旗區入面嘅廣德路。
* 廣德路 (泰州)：江蘇省泰州市興化市入面嘅廣德路。
* 廣德路 (遂寧)：四川省遂寧市船山區入面嘅廣德路。
* 廣德路 (元朝)：元朝時設嘅路（一類政區）。
瑞南路

**瑞南路**（）係中國廣東省廣州市入面嘅一條普通馬路，呢條馬路喺越秀區入面，成條馬路東西走向。西邊從六榕路開始，一直向東去到將軍東路嗰頭。

## 概要
全長110米，闊6米，1車道。成條路凈係可以從西向東行。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 六榕路
* 將軍西路
* 將軍東路

## 附近
瑞南路附近原先有個街市叫瑞南市場。而今瑞南路南邊棟樓地下星期一到星期五係收費停車場，週末就變成各種二手貨同小商品攤販擺檔嘅地方，而樓上就係將軍東電器城一部分。
北邊係二手電器交易市場，叫瑞南電器城。
連新路

**連新路**可以係：

* 連新路 (廣州)：廣東省廣州市越秀區入面嘅連新路，廣州市或廣東省大多數嘅政府辦公樓都喺呢度。
* 連新路 (佛山)：廣東省佛山市順德區入面嘅連新路。
* 連新路 (東莞)：廣東省東莞市道滘鎮入面嘅連新路。
* 連新路 (重慶)：重慶市豐都縣入面嘅連新路。
東圃站

**東圃站**（；）係廣州地鐵嘅車站，喺廣州市天河區黃埔大道東嘅東環高速公路西邊。呢個站喺2009年12月28號開放。

## 車站嘅結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所響度。
#### 垂直結構

#### 平行結構

### 站廳
東圃站嘅收費區喺站廳嘅中間偏南嘅位，而北邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台都得。

### 月台
呢個站有1個島式月台，喺黃埔大道東嘅地底。

### 商舖同自助服務
而家嘅東圃站入面得好少舖頭響度，包括咗便利檔同洗衫舖。不過都有自助服務設施畀乘客用，其中包括咗自動販賣機同自動櫃員機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

## 利用狀況
東圃站附近都係廣州嘅一片東邊鄉下嘅地區，除咗喺上落班高峰期稍微有啲客流之外，平時嚟講都冇乜人嚟坐車噉。

## 上一站·下一站




類:天河區鐵路站
將軍路

**將軍路**可以係：
;廣東
* 將軍路 (廣州)：喺廣州越秀區。
* 將軍路 (深圳)：喺深圳寶安區。
* 將軍路 (東莞)：喺東莞厚街鎮。
* 將軍路 (惠州)：喺惠州惠陽區。
;廣西
* 將軍路 (桂林象山)：喺桂林象山區。
* 將軍路 (桂林陽朔)：喺桂林陽朔縣。
* 將軍路 (百色)：喺百色田陽縣。
;內蒙古
* 將軍路 (巴彥淖爾)：喺巴彥淖爾杭錦後旗。
;山東
* 將軍路 (濟南歷城)：喺濟南歷城區。
* 將軍路 (濟南天橋)：喺濟南天橋區。
* 將軍路 (淄博)：喺淄博淄川區。
;湖北
* 將軍路 (武漢)：喺武漢東西城區。
* 將軍路 (黃岡)：喺黃岡麻城市。
* 將軍路 (恩施)：喺恩施巴東縣。
;浙江
* 將軍路 (杭州)：喺杭州上城區。
* 將軍路 (金華)：喺金華婺城區。
;吉林
* 將軍路 (白山)：喺白山靖宇縣。
;貴州
* 將軍路 (貴陽)：喺貴陽花溪區。
陸上自衛隊水陸機動團

，簡稱**水機團**，係日本根據2013年公布嘅《防衞計劃大綱》預定喺陸上自衞隊之內增設嘅兩棲部隊，有大約3,000人，計劃部署響九州或者西南諸島，負責兩棲作戰同奪島任務，被視為美國海軍陸戰隊喺西太平洋嘅夥伴隊伍。

## 背景
21世紀初，中華人民共和國國力增強，制定咗突破第一島鏈嘅方針，解放軍響東海嘅活動又日益頻繁，中國海警嘅船艦同飛機成日接近釣魚台周邊圍嘅海域。日本政府為咗應對相關嘅動態同潛在威脅、加強防衞力量嘅整備，響2013年12月舉行國家安全保障會議同內閣會議之後，發表新版嘅「25大綱」，明確公告要新編一支隸屬陸上自衛隊嘅兩棲機動部隊同埋強化海軍陸戰隊嘅機能，喺初期先創立水陸兩用準備隊，同負責離島防衞嘅西部方面普通科連隊合作，又購入美國製造嘅水陸兩用戰車。2014年3月，防衞大臣小野寺五典表示將喺日本西南部建立「水陸機動團」，強化離島防衞。

水陸機動團係以美國海軍陸戰隊作為參考藍本而設，組建亦得到美國嘅援助。

## 預定編制
### 組織
新編成嘅水陸機動團被設定為陸上總隊嘅直轄部隊，下轄3個連隊，隊員數量合有計2,000人至3,000人。作為水陸機動團主力部隊嘅第1連隊，係以隸屬於西部方面隊嘅西普連為基礎進行重組，同機動團司令部一齊喺長崎縣駐紮；第2連隊同第3連隊嘅規模預計介符700人至900人之間。

### 裝備
2014年2月，日本政府以5億日圓同美國買嘅4架AAV-7兩棲突擊車運抵橫濱港。呢款戰車係美國海軍陸戰隊嘅主力運兵載具，日本預計會響2014年至2018年間再買52架AAV-，俾水陸機動團用。

水陸機動團嘅裝備需要自衞隊現有設施嘅擴建，例如要增設直升機緊急逃生、登陸作戰等等嘅訓練設施，而日本防衞省亦都有同市政府協商，以迎合自衞隊嘅用地需求。2014年3月，防衞副大臣武田良太就兩棲戰車嘅部署地點問題，會晤佐世保市市長朝長則男。武田表示除咗相浦駐屯地之外，重選定咗崎邊西部地區嚟配置自衞隊嘅兩棲戰車。

水陸機動團嘅裝備預算要35億日圓。

## 參考
嫩江 (搞清楚)

**嫩江**除咗通常指松花江最大支流嫩江外，重可以係：
*嫩江省，中國東北曾經有過嘅省。
*嫩江縣，中國黑龍江省黑河市嘅縣。
**嫩江鎮，嫩江縣嘅鎮。
***嫩江站，嫩江鎮嘅火車站。
*嫩江府，清朝一府。
*嫩江地區，之前叫嫩江專區，黑龍江省無咗嘅政區，基本由齊齊哈爾市繼承。
將軍路 (廣州)

**將軍路**（）係中國廣東省廣州市入面嘅將軍東路同將軍西路兩條南北向馬路嘅統稱，喺越秀區入面。北邊從廣德路開始，一直向南去到瑞南路同中山六路嗰頭，

## 概要
由於呢兩條馬路係唔連埋一齊嘅，重有呢兩條馬路行嘅方向都唔同。呢度就分開介紹：
* 將軍西路：全長79米，闊5米，1車道。成條路凈係可以從北向南行。
* 將軍東路：全長140米，闊5米，1車道。成條路凈係可以從南向北行。

## 將軍路嘅兩條道路，起點到終點
* 將軍西路：從廣德路嘅位開始一直去到瑞南路嗰度
* 將軍東路：從廣德路嘅位開始一直去到中山六路嗰度。

## 個名點嚟？
其實喺清朝初期嗰陣，將軍路呢帶都係尚可喜整嘅「平南王府」地方嚟嘅。但係到咗1681年嗰陣，尚可喜就因為參加咗叛亂，結果就被人剷走咗個皇帝職位，後嚟平南王府就被人改咗清政府宮廷駐廣東嘅最高軍事領導機關地區。而喺將軍署嘅南邊就新起咗棟將軍樓。而家陣「將軍路」呢隻名就係咁樣得返嚟喇。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
* 廣德路
* 瑞南路
* **[[中山路 (廣州)|中山六路]]**<sup>[1]</sup>

：將軍西路係唔可以直接去到呢度嘅。

## 附近
將軍路同廣德路附近大部分係舖頭，買賣鐘錶、衫褲、皮鞋、五金產品等各種小商品，以二手貨交易市場為主。將軍東路上面重會有大量佔道經營嘅流動攤販，週末爾種情況更嚴重。

喺將軍東路以西嘅二手電器交易市場係廣州最有名嘅二手電器交易市場之一，叫將軍東電器城。將軍路同瑞南路口原本有間小學叫將軍東路小學，而今已經拆咗，做埋二手電器交易市場。

有唔少人將爾一帶嘅雜貨同二手貨交易市場叫做陶街，但其實真正嘅陶街係喺解放中路同朝天路道。

廣州市財政局亦喺將軍西路。

## 註
九曜坊

**九曜坊**係中國廣東省廣州市入面嘅其中一個地名。呢個地方就喺越秀區嘅教育路同埋西湖路南邊冇幾遠嗰邊。西邊接住條鹽運西街，東邊跨過教育路去到光明廣場西邊冇幾遠嗰度。

## 個名點嚟？
一講到呢條街嘅歷史，其實最早可以講到五代十國嗰陣嘅南漢御園喇。喺南漢皇帝統治緊廣州嗰陣，由於佢猛咁收啲百姓嘅錢，重成日畊濫嗮噉滯。結果就喺依家嘅吉祥路南邊嗰尐靠近教育路附近嘅兩邊起咗間皇家園林。不過園景嘅佈局係攞西湖嚟做中心，而湖嘅中間有個「藥洲」喺度，而湖嘅周圍就有還多花㖏轆嘅花同石頭喺度，而綠樹林入面就有棟亭同埋樓閣響度。而西湖嘅北邊有黃鸝港、寶石橋、紫雲閣、玉液池呢啲景；西湖嘅南邊就係南宮同埋石景。

嗰陣時，南漢皇帝就將好多出面嘅地搵返嚟嘅一大堆石頭放嗮喺個湖邊，搞到呢堆石頭堆下堆下，就變到好似座山噉靚。如估講下嗰啲石景，最出名嘅就係九曜石喇。其中九曜石就係呢九舊石頭入面嘅其中一舊靚石。而呢隻石頭就又窄又剔透又皺擝擝，重有曬士同埋顏色都唔同嘅，就喺個湖嘅中間，同太陽映埋一齊真係靚。就係噉就搞出咗個海市蜃樓嘅景出嚟。

而呢個九曜坊就係攞咗喺以前嘅西湖入面出現過嘅「九曜石」，由于呢舊石頭好出名嘅，所以到咗清朝嗰陣，附近嘅華佗廟都被人改咗嗌「九曜古廟」，而廟嘅隔離就有棟橋，就改咗名嗌「九曜橋」。所以附近一带咪就喺街道出咗嚟嗰陣，就改咗名嗌「九曜坊」囉。

九曜坊嘅發音好特別，唔係讀九「曜」坊，而係讀九「宮」坊。

## 俗语
廣州入面成日有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、4牌樓、5仙觀、6榕路、7株榕、8旗二馬路、**9曲巷**，10甫路。

## 連出去
* 名胜风光 - 九曜坊上话“九曜”

## 註
連新路 (廣州)

**連新路**係廣州越秀一條南北向馬路，喺人民公園同埋中山紀念堂嘅西邊，南邊連住中山五路，北邊連住應元路。

## 概要
全長943米，闊15米，雙向2車道。

## 歷史
連新路係1920年擴建連新街而成，曾經係由南向北嘅單行線。以前嘅連新路係喺應元路同埋公園路之間嘅位。到咗20世紀90年代，由於廣州地鐵1號線嘅工程關係，搞到公園路同埋中山五路都封閉咗，而呢條路就延長到中山五路嗰邊。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[中山路 (廣州)|中山五路]]**
* 府前路
* **[[東風路 (廣州)|東風中路]]**
* 應元路
藥洲遺址

**藥洲遺址**（），又叫**九曜園**（），係中國廣東省廣州市嘅一個遺址，喺越秀區嘅教育路，係明朝羊城八景之一，叫「**藥洲春曉**」。1989年入選廣東省重點文物保護單位。作家朱千華先生嘅《雨打芭蕉落閒庭•嶺南畫舫錄》入面有「藥洲」嘅詳細記錄。

## 史

喺南漢嗰陣時，呢度有9嚿好出名嘅石頭，所以就有咗「九曜石」個名，所以後人叫佢做「九曜園」。「五代十國」嗰陣，由於劉岩將嶺南地區割出去，成立南漢國，喺家陣嘅廣州定都，入面就起咗間王府，離王府冇幾遠起咗個500幾丈嘅人工湖，湖入面嘅沙洲種咗好多花藥，「藥洲」個名就係噉來，藥洲嘅中間就起咗個太湖（唔係依家江蘇省嗰個太湖）同埋三江奇石喺度。而呢筍嘢成廣東嘅古代園林歷史入面最精彩嘅其中一部分。

北宋統一嶺南之後，藥洲就變咗旅遊避暑嘅地方，所以就改咗個名嗌「西湖」。到咗南宋嘉定元年（1208年）就喺湖面度種咗啲白蓮，就將個湖叫做「白蓮池」，重喺個湖入面起咗棟愛蓮亭添。

白蓮池喺明朝嗰陣入過羊城八景。清朝嗰陣，個湖逐漸淤塞，就變得越嚟越細個。到咗1949年，藥洲遺址凈係得返2000幾平方米（湖水面積440平方米，凈係得返8嚿太湖山石）。到咗1988年，廣州市政府開始整返個藥洲遺址，重將埋咗喺地底嘅景石整返出嚟，向西整闊咗部份湖面。到咗1993年，呢間嘢重新設計，復建五代十國嗰陣嘅門樓同埋碑廊。

## 8嚿石頭
藥洲遺址入面係有8嚿石頭，分別係：

重有嘅係，依家有嚿比較大嘅石頭散落喺湖嘅西南邊同埋西邊。

## 出面網頁
*藥洲 南国传经地，播种文明六百年 - 《南方都市報》
瀋陽軍區

**瀋陽軍區**，係中國人民解放軍現有七個大軍區之一，負責領導同指揮東北境內嘅所屬武裝力量。
六合

**六合**，唐字，指：

## 方位
*東南西北四方，再加上下，夾埋叫六合，見空間。

## 時
*孟春孟秋一合，仲春仲秋一合，季春季秋一合，孟夏孟冬一合，仲夏仲冬一合，季夏季冬一合，夾埋叫六合。

## 地

*六合區，中國江蘇省南京市嘅區，舊時係「六合縣」。
*六合專區，又叫「六合地區」，係江蘇舊時政區，範圍大過六合，而家基本由南京市繼承。
*六合郡，中國古郡，響而家南京境內。
*六合街道，中國山東省東營市河口區嘅街道。
*六合站，幾處叫呢個名嘅車站。
*六合鎮，幾處。
*六合鄉，幾處。
*六合村，日本群馬縣吾妻郡一條村。
*六合路，臺灣高雄市一條路，路名意思係「六個方位合一」。
**六合夜市，喺高雄六合路嘅夜市，係有名嘅觀光夜市。

## 其他
*六合拳，中國一種拳法。
*六合彩，香港唯一合法彩票。
*六合 (神)，日本式神中十二天將之一。
中國人民解放軍軍事科學院

**中國人民解放軍軍事科學院**，係中華人民共和國、中國人民解放軍一間軍事學府，直屬中央軍委領導，位於中國北京，現任院長係劉成軍空軍上將。
厄利孔20毫米機炮

**厄利孔20毫米機炮**（英文：**Oerlikon 20 mm cannon**），係瑞士奧利崗公司開發嘅一種小口徑機炮。響第二次世界大戰嗰陣，呢種火炮被德國、美國、英國、日本等等嘅國家廣泛採購同埋仿製，既被用作航空機炮，亦都被用作水面艦艇嘅防空炮。

## 史
第一次世界大戰期間，一個德國人萊因霍爾德·貝克（Reinhold Becker）開發咗一種20毫米口徑嘅機關炮。1919年，一間瑞士公司買咗個設計方案，後嚟呢間公司俾厄利孔公司收購，厄利孔以貝克嘅設計為基礎，響二戰之前開發出FF、FFL、FFS等多個版本嘅20毫米機炮，後嚟又分別以FF同FFL為基礎開發九九式一型、二型航空炮；日本陸軍就以FFL為基礎開發咗九四式20毫米機關炮，德國亦都研究出MG_FF機炮，英國陸軍又將部分厄利孔用作防空武器。1935年，美國海軍買咗厄利孔機炮嘅早期版本，響1942年開始用。

時至今日，孟加拉、菲律賓同洪都拉斯重保留咗少量嘅20毫米厄利孔機關炮。

## 設計
厄利孔機關炮採用嘅係提前擊髮式（advanced primer ignition，API）後座作用。

呢種機關炮好易上手，響30秒之內可以換完炮管。大部分厄利孔機炮都使用簡單嘅環形瞄準具，亦都有少量嘅機炮裝備咗由麻省理工學院設計嘅Mk.14型瞄準裝置。1944年9月，美國開始測試雙聯裝嘅版本。二戰末期，雙聯裝甚至四聯裝嘅版本開始取代單裝厄利孔，其中有尐甚至有動力聯動系統，重可以用Mk51指揮儀同埋操縱桿操縱。

## 參考
天心

**天心**（）可以係：
*天心區，中國湖南省長沙市嘅市轄區。
*吳天心，藝名「天心」，臺灣藝人。
*天心製藥：廣藥集團屬下嘅一間製藥公司。
深圳中學

**深圳中學**（）係中國廣東省深圳市一間公立中等學校，有初中部同高中部，佢重係一間完全中學。呢間學校喺1947年創辦，喺1983年6月嗰陣，定咗係深圳市唯一嘅省級重點中學，喺1993年11月，畀人評咗係廣東省入面第一批嘅一級學校。1998年，就同原嚟嘅洪湖中學同埋深圳中學合併咗，其中洪湖中學係深圳中學嘅初中部。而深圳中學嘅高中部就分開咗東校區同西校區。

## 註
印洲塘海岸公園

**印洲塘海岸公園**（）位於香港船灣郊野公園嘅東北面。佢由兩個海灣組成。細啲嗰個喺荔枝窩，用連接涌灣咀同九蘆頭北部嘅直線做界；而另一個海灣嘅兩條海上界線就分別連接住西流江同埋石岩頭。佢另一條界就連住往灣洲嘅老沙田同蕩排頭。佢嘅總面積大約有680公頃咁多。而印洲塘海岸公園咁獨特嘅地貌同埋海景係香港東北部獨有嘅。

## 地理
印洲塘海岸公園嘅吉澳海、印洲塘同埋啲島仔嘅海岸線好參差不齊，形成咗多種多樣嘅地貌，包括海灣、岬角、半島、陡崖同埋沙坑。喺沙灘之間，有好多岩石同島散佈。有一塊近西流江嘅叫做「印洲」。佢嘅形狀好似一個印咁，佢應該就係印洲嘅改名原因。

## 物種發現
早期嘅研究指出，荔枝窩同三椏涌曾經搵到矮大葉藻、喜鹽草同埋細喜鹽草呢三種海草。呢一啲海草床可以做哺育場，畀咗一個溫暖嘅屋企啲軟體動物同埋魚類嘅孲𤘅子。除咗做屋企之外，啲海草亦都可以做海膽同埋海龜等等動物嘅嘢食。

除咗海草之外，紅樹喺呢個海岸公園物種較為多嘅地方生根生長。由於紅樹林生長需要一啲特定嘅環境同條件，如果鹽濃度同潮水高低唔定，所以呢啲動植物都要對嚴峻環境具備高度適應力。兩個有代表性嘅紅樹林分別喺荔枝窩同三椏村，兩個樹林面積大約三公頃左右。喺荔枝窩可以搵到香港嘅記錄入面全數八種嘅真紅樹，而喺三椏村，亦有五種。

## 參攷
雞子戈渣

**雞子戈渣**，或者就噉叫**戈渣**，係傳統廣府菜，入面嘅「雞子」本來唔係解雞子（雞睪丸）而係解雞蛋，但亦有整法真係落埋雞子；而「戈渣」即係北方話嘅「鍋炸」變音。整法係將雞蛋、粟粉、上湯凝固做餡，面頭再上粟粉炸到金黃色，個樣有少少似炸鮮奶。
江南百花雞

**江南百花雞**係傳統廣府菜，所謂「百花」即係將蝦肉打成膠狀（蝦膠），做法係將原隻雞起骨，下低釀入蝦膠，上碟砌返好做雞嘅形狀後，攞去蒸熟佢。
炒桂花翅

**炒桂花翅**，或者就咁叫**桂花翅**，係傳統廣府菜，亦將魚翅（近年講環保，興用素翅代替）、芽菜同雞蛋等材料炒埋一碟，雞蛋炒到好似桂花咁，有時亦會落埋金華火腿絲吊味。

如果唔用魚翅，可以將佢換成花膠（魚肚），整成**炒桂花肚**。
廣州市第3中學實驗學校

**廣州市第三中學實驗學校**係中國廣東省廣州市嘅一間中學，響越秀區惠福西路同埋光塔路之間嘅仙鄰巷入面。附近冇幾遠就係懷聖寺。呢間學校喺1956年開始創辦。

## 校服色

*長袖：
*:衫：大部分圍繞嘅色調，兩個袖同正面有嘅色。
*:褲：大部分圍繞嘅色調，得大髀附近有上下嘅四邊形實心方框。
*短袖：
*:衫：，袖口同領口有邊。
*:褲：，兩邊帶中等闊度邊。

1992～2004年時用過以下品種：
*長袖：
*:衫：大部分圍繞嘅色調，兩個袖同正面有嘅色。
*:褲：大部分圍繞嘅色調，得大髀附近有上下嘅四邊形實心方框。
*短袖：
*:衫：，袖口同領口有邊。
*:褲：，兩邊帶中等闊度邊。

## 史
*1947年，廣東省民眾教育館就喺仙鄰巷入面整咗間中級補習學校響度。
*1949年7月，私立民教中級文化補習學校開始獨立，變成咗間學校。
*1950年1月，間學校搬到佢惠福西路嘅甜水橫巷4號入面。
*1956年，呢間學校就升咗級，變咗間公立學校，重同私立越秀中級文華補習學校合併咗，成立咗間「廣州市第37中學」。
*1984年，廣州卅七中將高中部分改咗辦職業高中。而職業高中部份同廣州市二商職業高中（之前係104中）合併，成立咗「廣州市第二商業職業高級中學」。部份職中開辦商業班、水產班同埋糧食班呢啲專業班。
*1989年，職中部份就分開咗，改咗名嗌「廣州市貿易職業高級中學」。而職中嘅方面，就開咗工商管理、對外貿易、物業管理呢啲專業出嚟。
*1990年代底，職中部嘅發展入咗高峰。
*2000年，學校劃咗喺越秀區入面。
*2002年，學校被人評咗係「越秀區一級學校」。不過後嚟個職中部份同廣州市第卅七中學分開咗。而職中部分就同依家嘅廣州市服裝職業中學（之前嗌過「廣州市第卅八中學」呢隻名）呢啲學校合併咗，就成立咗間新嘅中學，嗌「廣州市貿易職業高級中學」呢隻名。
*2005年，呢間學校嘅最後一個職中班都畢業咗，就係噉結束咗一間學校掛咗兩個牌嘅筍嘢。
*呢間學校從2005年開始，就變咗有24個教學班規模嘅初級中學。
*2021年，廣州市第3中學教育集團成立，卅七中加入呢個集團同埋改名作「廣州市第3中學實驗學校」。

## 出處
2047

**2047**係同之間嘅自然數。
## 相關
*2047年：中共對香港承諾「五十年不變」到期。
2048

**2048**係同之間嘅自然數。

## 相關
*2048 (遊戲)，一款由意大利人發明嘅開源手機遊戲。
獵德大橋

**獵德大橋**係中國廣州天河區一座橋，橫跨珠江兩岸。佢重係家陣新光快速路嘅其中一部分。

## 連接位置
北邊從天河區珠江新城入面嘅獵德大道開始，跨過珠江，南到海珠區閱江西路口同埋新光快速路連埋一齊。

## 長度
橋全長480米，闊22米，雙向六車道。兩邊嘅人行道同埋非機動車道挾埋有3——5米闊。

## 落成時間
2006年開始喐手，2009年7月30號落成通車。
大粵港諺語

《**大粵港諺語**》（）係香港插畫家阿塗響2014年參考《尼德蘭諺語》畫嘅一幅畫，入面有八十幾個廣東話諺語。

## 俗語一覽
#上山捉蟹
#鬼揞眼
#有錢使得鬼推磨
#鬼畫符
#鬼拍後尾枕
#多個香爐多隻鬼
#呃鬼食豆腐
#扮鬼扮馬
#放飛機
#樹大有枯枝 
#床下底吹喇叭
#佛都有火
#老貓燒鬚
#拉牛上樹 
#豬乸會上樹
#開籠雀
#兩頭蛇
#床下底劈柴
#玻璃夾萬
#上面蒸鬆糕 下面賣涼粉
#掛羊頭賣狗肉
#大石砸死蟹
#倒瀉籮蟹
#賣魚佬洗身
#煲電話粥
#冬瓜豆腐
#倒吊砂煲
#十個砂煲九個蓋
#刀仔鋸大樹
#賊佬試砂煲
#冇柄遮
#甩繩馬騮 
#馬騮執到桔
#運桔
#鬼食泥
#盲公食湯圓
#食拖鞋飯
#食人隻車
#食碗面反碗底
#食死貓
#放葫蘆
#放飛劍
#企喺城樓睇馬打交
#飛象過河
#事急馬行田
#過橋抽板
#和尚擔遮
#牛唔飲水唔撳得牛頭低
#冇鞋挽屐走
#馬死落地行
#捉到鹿唔識脫角
#一竹篙打一船人
#缸瓦船打老虎
#船頭尺
#黑狗偷食 白狗當災
#豬籠入水
#濕水炮仗
#菠蘿雞
#單眼佬睇老婆
#狗仔抬轎
#畫隻耳上牆
#摸門釘
#狗咬狗骨
#死雞撐飯蓋
#炒魷魚
#劏白鶴
#風扇底傾偈
#風吹雞蛋殼
#打蛇隨棍上
#禾稈冚珍珠
#雞食放光蟲
#冇厴雞籠
#籠裏雞作反
#一雞死一雞鳴
#老鼠拉龜
#扯貓尾
#捉黃腳雞
#貼錯門神
#龜過門檻
#騎牛揾馬
#執死雞
#水過鴨背
#咁大隻蛤乸隨街跳

## 註

## 參考
*蘋果日報：神獸達人　拒絕典當廣東話
*明報：一幅畫藏81個廣東話諺語
*熱血時報：大粵港諺語
*巴士的報：高登神獸之父創廣東俗語漫畫集

## 睇埋
*粵文化

## 連結
*大粵港諺語原圖
*廣府話小研究：Cantonese Proverbs in One Picture
病毒視頻

**病毒視頻**係指借助互聯網嘅力量以接近病毒一樣嘅速度快速流傳嘅視頻。「病毒」一詞喺爾道係形容佢傳播速度有幾快，並無貶義。經常會將病毒視頻作為其中一種手段，但病毒視頻同時亦包括無營銷目的嘅一啲供網民自娛自樂嘅原創視頻。

## 傳播手段
各種（）同社交網絡（）以及流量較大嘅視頻共享網站，都係病毒視頻傳播嘅主要手段。喺互聯網之外，現實生活裡面嘅人際關係網亦能使病毒視頻迅速傳播。
東山區 (廣州)

**東山區**（）係廣州以前一個區，亦係廣州老四區之一。2005年5月併入越秀區。其中東山同新河浦一帶民國時期係有錢人家住嘅地方，有「東山少爺」嘅講法，同西關小姐相對。東山區亦係傳統教育強區。

## 名
東山區個名嚟自東山口附近嘅東山寺，而間寺又係因為東山一帶喺廣州東邊，而且由丘陵組成而改呢個名。呢間寺明朝成化年間（1480年）建成。如今間寺雖然無咗，但係有好多路名都印證住呢間寺嘅歷史，好似寺貝通津、廟前直街、寺右新馬路呢啲。

## 範圍
東山區範圍包括而家呢幾個街道：東湖街道、農林街道、黃花崗街道、大東街道、大塘街道、珠光街道、白雲街道、梅花村街道、建設街道、華樂街道。基本上包括而家越秀區裏面大東門外嘅所有區域。

## 史

開初喺明朝成化年間（1465－1487），總鎮兩廣嘅內官太監韋眷喺廣州城東部（宜家嘅署前路）起咗個永泰寺，後尾又嗌做東山寺。清順治八年（1651）重修東山寺，「東山」由此得名。因寺名而慢慢將寺所在一帶崗台地區叫埋做東山，大概始於清初。

東山未開發之前，原來有三條自然村，一條叫山河村，喺而家嘅新河浦左近，村原居民有姓姚、姓高及姓傅嘅，隨住東山形成市區，好多原居民搬咗去而家嘅農林下路附近。一條叫寺右鄉，喺宜家嘅寺貝底，東邊有一條河涌，由白雲山流向珠江。有七百幾村民姓姚，住喺村東，三百幾姓梁嘅，住喺村西，多數人務農為生。仲有一條叫豬屎寮，喺而家嘅中山二路中山醫嘅門診部附近。條村啲村民就百零人到，多數係種瓜菜，曬豬屎、魚鱗等肥料，運去農村賣，噉樣來搵食。

## 近世
美國浸信會國外傳道部（簡稱美南差會），1888年（清光緒十四年）喺五仙門（原長堤青年會）創立咗培道女學堂，第一個定落東山做傳教基地。光緒二十九年，美南差會通過華人教徒廖卓庵（又名廖雲翔），同東山寺右、山河兩鄉啲村民疏通咗關係，高價買低兩幅土地起新校舍。呢個係東山最早出現嘅新式建築物。跟著啲教會人士陸續去東山買地，起埋教堂、醫院、社福設施、教育機構等，時有描述：

到咗清末民初，教會落腳發展設施同住屋，社區開始成形。啲人慣咗叫寺四週邊街區做「東山」，一路相沿冇改口。民國20年（1931），設立咗東山區公所，呢個係市屬行政區以「東山」命名嘅開始。

1949年解放軍攻陷廣州之後，初時全廣州市分為28個區，有20個係「城區」，東山係其中一個城區。1950年改行政區劃，28個區併成16個，有8個係城區，東山併咗去邊一區不詳。1952年9月再改，8個城區併成5個，東山屬於「東區」。1960年8月又改，設立今日我哋所知嘅東山區。前後經歷咗三次分合同區名更改。

2005年5月廣州市更改行政區劃。東山區撤銷咗，併咗入越秀區，從此消失。

## 參考
阮福映

**阮福映**（；；），係阮氏越南開國皇帝，史稱**阮世祖**（；／），因在位年號嘉隆，又叫**嘉隆帝**（；／）。
阮福晈

**阮福晈**（），係阮氏越南（大南帝國）第二位皇帝，史稱**阮聖祖**，因在位年號明命，又叫**明命皇帝**。
阮福膺禛

**阮福膺禛**（）係阮朝嗣德帝阮福時最大嘅養仔同皇長子，俾先帝遺詔立為皇儲，但冇得即位而遭廢黜。因生前長住順化皇城嘅育德堂，又叫育德帝。仔成泰帝阮福昭追尊佢做阮恭宗。

## 攷
《大南實錄》卷六十九、卷七十
阮福暶

**阮福暶**（），係大南帝國第三位皇帝，史稱**阮憲祖**，因在位年號紹治，又叫**紹治皇帝**。
阮福時

**阮福時**（）係阮朝第四位皇帝，史稱阮翼宗，因在位年號嗣德，又叫嗣德帝。
阮福昇

**阮福昇**（），係大南帝國第六位皇帝，史稱**阮廢帝**，因準備用年號協和，又叫**協和皇帝**。
阮福昊

**阮福昊**（），係大南帝國第七位皇帝，史稱**阮簡宗**，因在位年號建福，又叫**建福皇帝**。
西班牙式月台佈局

**西班牙式月台佈局**，又叫**巴斯隆拿解決方案**（），係出自20世紀30年代嗰陣嘅巴斯隆拿地鐵入面用嘅月台佈局。呢種設計嘅好處係充分利用列車嘅兩邊車門，所以呢個佈局喺鐵路或者係地鐵站都成日見到，更加唔使問個客流量比較大嘅轉車車站喇。

## 原理
用一條軌道喺兩組嘅月台入面畀列車嚟停，有時會設計成一邊嘅月台嚟畀乘客落車，而另一邊嘅月台凈係畀乘客上車或者係等車嚟用嘅，兩邊都可以上落車嘅都有。

## 基本佈局
中間嘅一個島式月台同埋兩邊嘅一對側式月台。喺列車停嗰陣由於兩邊都有月台嘅關係，所以車嘅兩邊都開門囉。而其中一邊嘅月台係畀乘客嚟落車嘅，而另一邊就係畀乘客嚟上車或者係等車嚟用嘅。
東山 (廣州地名)

**東山**（）係廣州一個地方，因位處廣州舊城外東邊而且地貌以丘陵為主而得名。「東山」二字最早俾當地一間寺廟永泰禪寺使用。而今所講嘅東山主要包括龜崗、東湖同新河浦一帶，附近有東山湖公園、東山百貨大樓、東山巴士總站、東山電車總站同東山口站。中共廣東省委同廣州軍區好多部門喺處辦公，仲有宿舍。

東山口係指署前路、中山一路、中山二路、農林下路、東華北路五條路交匯嘅路口，舊時係廣九鐵路同署前路嘅平交道口。1990年代，鐵路拆咗之後，開闢成東華北路，及而家中山一路西往東嘅行車線。

中華人民共和國治下，廣州曾經設立東山區，涵蓋東山及廣州城東部其它地方，喺2005年同越秀區合併。

## 相

File:東山百貨大樓.JPG|東山百貨大樓
File:東山電話分所.jpg|民國東山電話分所
File:Mansion in Tungshan 2.jpg|一間東山大屋
File:Tung Shan 3.JPG|東山光東前街騎樓
File:Guangzhou GZ660 trolleybus 152 in 1991.jpg|1991年嘅東山電車總站
阮福明

**阮福明**（），係大南帝國第八位皇帝，史稱**阮出帝**，因在位年號咸宜，又叫**咸宜皇帝**。
阮福昪

**阮福昪**（），係大南帝國第九位皇帝，史稱**阮景宗**，因在位年號同慶，又叫**同慶皇帝**。
東山

**東山**可以係：

## 地名
;古地名：即今山東蒙山——孔子登**東山**而小魯，登泰山而小天下
;今地名：
* 東山鎮，好多道。
* 東山鄉，好多道。 
* 東山街道，好多道。
* 東山區，好多道。

;中國：
* 東山 (廣州地名)，廣東省廣州市原東山區內一處地名。
* 東山 (香港)，香港九龍嘅一座小山。

* 東山縣，喺福建省漳州市
* 東山 (蘇州)，江蘇蘇州太湖一個半島。
* 東山 (上虞)，浙江上虞市郊嘅一座小山，又名「謝安山」。
* 東山 (南京)，江蘇南京市郊嘅一座小山，又名「東土山」。

;越南：
* 東山縣 (越南)，喺清化省。

;日本：
* 東山 (京都府)，京都盆地東側嘅山，或山麓地帶，「東山三十六峰」。

;台灣：
* 東山 (彰化縣)，彰化縣員林鎮一個地名。
* 東山 (台南市)，台南市東山區一個聚落，被東山、東正、東中三村劃分。
* 東山高中，台北市一間私立高級中學

## 人名
多位中國歷史人物同韓國人都號「東山」，其中比較出名嘅有：
*劉大夏，字時雍，號東山，明朝兵部尚書。

## 歷史

喺其中一個島上面，有幾件古蹟，包括「九仙山」同埋東山古城——明朝兩位名將戚繼光同鄭成功曾經駐守過嘅地方。 &#x5B;**'&#x5D;</sup>



東山島東北面嘅銅陵鎮，有座古老嘅水畔城堡，叫做「銅山古城」。呢座石城堡係明朝嘅周德興喺1387年起好，用來防禦倭寇。城堡嘅門樓至今依然保存得好完整。入面有條通道，連接住走廊同精雕細琢嘅關帝廟。廟宇入口兩側係幾間古屋，就係明朝官員黃道周出世嘅地方。

喺1950年國共内战尾聲，呢個島係國民黨同共產黨軍隊交戰嘅戰場；到咗1953年嘅「東山島戰役」，國民黨嘗試奪返個島，不過最後都係失敗咗。 <sup class="noprint Inline-Template Template-Fact" style="white-space:nowrap;">&#x5B;**'&#x5D;
東山區

**東山區**可以係：
* 東山區 (廣州)，廣州市一個經已撤銷嘅區。
* 東山區 (鶴崗)，喺黑龍江鶴崗。
* 東山區 (烏魯木齊)，喺新疆烏魯木齊。
* 東山區 (揭陽)，喺廣東揭陽。
* 東山區 (臺南)，喺臺灣臺南市。
* 東山區 (日本)，喺日本京都市。
阮福晙

**阮福晙**（），係大南帝國第十二位皇帝，史稱**阮弘宗**，因在位年號啟定，又叫**啟定皇帝**。
巧茶

**巧茶**（；學名：）係衛矛科巧茶屬嘅常綠灌木。原產地喺東非，一般喺非洲熱帶地區、埃塞俄比亞、阿剌伯半島同中國大陸嘅海南、廣西地區搵到。佢啲葉有卡斯酮呢種興奮物質，可以嚼碎嚟食，所以有人種呢種樹。

巧茶有好多個名，喺佢流行嘅區域（阿剌伯半島、非洲之角）佢嗌做**卡它葉**（、，音標，拉丁轉寫：kat、qat、ghat、chat、khat）。喺西方，啲人嗌佢做**阿剌伯茶**（Arabian tea）、**也門茶**、**埃塞俄比亞茶**。喺非洲大湖地區，嗌做**miraa**。喺南非，啲人嗌佢做**布殊民茶**（Bushman's tea）。佢重有個名嗌「**東非罌粟**」。

## 毒品

雖然話巧茶嘅葉既可以嚼碎嚟食，又可以沖成茶嚟飲，但係如估成日食，係好容易上癮嘅。所以有好多個國家話巧茶係興奮劑或者係限制藥品，至於喺沙地阿拉伯更加係唔畀帶入去。如估帶咗巧茶入沙地阿剌伯嘅話、發現咗係要斬頭㗎。就算係沙地阿剌伯週圍嘅國家，巧茶亦都係違法嘅，唔使問阿貴喇，無話賣，就算個身有巧茶都會判終身監禁，冇得出返嚟。不過有例外，喺也門係合法嘅。而喺聯合國、歐美，就話阿剌伯茶係隻軟性毒品。喺2014年1月1號，中華人民共和國國家食品藥品監管總局、公安部同埋衛生計生委公佈嘅《精神藥品品種目錄（2013年版）》正式實施，巧茶列入咗「毒品」嘅範圍。

### 毒性
巧茶雖然話係可以醒神，但係如估成日食嘅話，會搞到厭食、跟住營養不良，重會降低人體嘅免疫力、搞到週身病。將佢啲葉整乾咗之後，個樣好似茶葉，不過毒性無減，無論係嚼定沖茶飮，效果同啱啱食完海洛英差唔多，佢毒效好犀利，會上癮。

## 巧茶喺各國嘅合法情況
下面呢份表係話巧茶喺各國嘅合法情況。
### 亞洲

### 非洲

### 北美洲

### 南美洲
巧茶喺南美洲度，從嚟未有法律去監管過。但係嗰邊有入境攜帶重量嘅限制。

### 歐洲

### 大洋洲

## 睇埋
* 嗎啡
* 海洛英
* K仔
* 捹頭丸
* 大麻
* 冰毒
* 罌粟

## 參考資料

## 連出去
* 巧茶 中國植物誌

類:巧茶屬
類:四季常綠植物
類:灌木
雪蛤膏

**雪蛤膏**係種糖水，主要用到林蛙乸卵巢同輸卵管附近嘅脂肪，將佢浸發之後，落埋其他配料（譬如冰糖、紅棗、桂圓、蓮子）去燉。
## 睇埋
*燕窩
*雪耳
龍眼

**龍眼**（；學名：**'）；第個名係**桂圓**（）或**荔枝奴**（）；閩南話嗰邊重可以嗌**福圓'''（；）；佢既係無患子科龍眼屬嘅常綠大喬木，又係華南嘅亞熱帶地區入面猛咁出嘅一種生果。呢樖嘢重可以用嚟做風景林同埋防護林。

## 名

「龍眼」呢個名究竟係點嚟，到而家為止，連古代嘅書入面都冇明顯嘅出處。

### 古仔
雖然話噉，但係有三篇同佢有關嘅得意古仔：

其中前兩篇嘅古仔係後嚟冇乜人信佢，而最後一個古仔就有啲拉臣吓。

#### 惡龍同桂圓一齊死埋？
喺舊時傳說就出現咗條惡龍，成日喺度搞搞震，冇幫襯，嚟將民眾搞到一鑊熟。結果有位嗌「桂圓」嘅英武少年嚟為民除害，隻身去打殘條惡龍。結果佢先用鋼刀銡穿咗惡龍嘅左眼，喺惡龍反撲嗰陣又將佢嘅右眼都挖埋，結果惡龍就因為出血太多先至死咗。而桂圓都唔好彩，佢因為傷得太重都死埋。收尾班鄉親就將龍眼同桂圓埋咗落地下，結果第年就出咗兩樖大樹，而且重結埋果，而果嘅樣就好似嗰時嘅龍眼。所以啲人就嗌佢係「龍眼樹」或「桂圓樹」。

#### 善龍隻眼跌咗落地，變成樖樹？
喺舊時傳說話有個人識咗條善龍。後嚟佢出街黐咗張皇榜話搵龍眼幫皇后醫眼病。點知佢去搵咗條善龍，善龍就將自己隻眼挖咗下嚟畀佢。而嗰個人將龍眼畀咗皇帝之後，皇帝就開心喇，佢出咗好多金銀畀嗰個人，說如估將另一隻龍眼都搞嚟嘅話就畀你做大官。點知嗰位又去搵善龍。善龍話唔畀之後，搞到嗰位人趁善龍唔注意就掹咗把刀仔殺咗條善龍，而善龍就嬲到擘大隻嘴將嗰個人揼死咗。但係嗰隻眼跌咗落地就變成龍眼樹。

#### 楊貴妃食咗嗰隻水果之後，尐病就好返嗮？
重有個古仔就話之前楊貴妃病咗，乜都唔食嘅。點知有位大臣就向唐玄宗介紹咗個水果畀楊貴妃食，而楊貴妃睇啱咗呢隻水果就猛咁食，結果尐病就好返嗮。而唐玄宗就幫呢隻水果改咗名嗌「桂圓」。而「桂圓」呢兩個字就係「貴體復原」噉解。

### 所謂「荔枝奴」
因為呢隻水果成日喺荔枝結咗果之後就輪到佢結果嘅，所以「荔枝奴」嘅名就係噉嚟。

## 形態
呢樖嘢有6——10米高。樹葉係長橢圓形，而且係互生品種嘅偶數好似羽毛噉嘅複葉。而葉嘅硬度同顏色方面，都有啲似牛皮噉，而且係緣色、光滑到冇毛咁滯，成樖嘢嘅地基嗰度有小小斜。而花嗰方面，佢開黃白色嘅花仔，有公同乸嘅兩性花，而結果時間一般喺秋初時分。而佢嘅果係啡片白肉黑核，味清甜。但係呢樖嘢嘅生長環境要求都好高吓，一般喺亞熱帶比較暖嘅氣候而且冇乜霜凍嘅地區係最啱佢生嘅。

## 水果

龍眼嘅果既可以生食，又可以整成龍眼乾嚟食。而佢啲花蜜係蜂蜜入面，品質最靚嘅一個，因為佢嘅色係金黃到好苓。喺冚唪唥嘅龍眼品種入面，其中肉大核細嘅「石硤」係最靚嘅品種。

## 藥用價值

龍眼可以用嚟做藥，佢可以醫貧血、心悸、失眠、健忘、神經衰弱同病後、產後身體虛弱等病。但係食得太多就好滯氣，而且有熱氣嗰啲人係食得。尤其係大肚婆，如估食咗佢嘅話，好易搞到BB嘅胎氣有問題。

## 有關嘅書
*《臺灣蔬果實用百科第三輯》，薛聰賢 著，薛聰賢出版社，2003年
* 5. Yang B, Jiang YM, Shi J, Chen F, Ashraf M. Extraction and pharmacological properties of bioactive compounds from longan (Dimocarpus longan Lour.) fruit – A review. Food Research International, 2011, 44, 1837–1842.

## 睇埋
*荔枝

## 註

## 出面網頁

* 我国荔枝的起源和栽培发展史 -  罗桂环  
* 龙眼 - 秦风网
* 龍眼 Longyan 藥用植物圖像數據庫 (香港浸會大學中醫藥學院) 
* 龍眼肉 Longyanrou 中藥材圖像數據庫 (香港浸會大學中醫藥學院)
* 龍眼肉 Long Yan Rou 中藥標本數據庫 (香港浸會大學中醫藥學院) 
* Fruits of Warm Climates: Longan
* Longan Production in Asia from the Food and Agriculture Organization of the United Nations

類:龍眼屬
類:喬木
類:四季常綠植物

類:藥用植物
類:蜜源植物
史丹福大學

**史丹福大學**（；簡稱：**Stanford University**）係一座響美國加利福尼亞州史丹福嘅私立研究型大學，1891年創校。
莎士比亞四大悲劇

**莎士比亞四大悲劇**係英國劇作家莎士比亞最出名嗰四個悲劇作品，包括：
*《哈姆雷特》（Hamlet，1599–1601）
*《奧賽羅》（Othello，1603–1604）
*《李爾王》（King Lear，1605-1606）
*《馬克白》（Macbeth，1606）
腐竹糖水

**腐竹糖水**係種廣東糖水，基本材料用到腐竹同冰糖，好多時亦會落埋白果、薏米同雞蛋一齊煲，煲出嚟奶白色，有好香濃嘅黃豆味。
## 睇埋
*豆漿
雞蛋糖水

**雞蛋糖水**，又叫**蛋花糖水**，係種廣東糖水，主要材料用到雞蛋同冰糖，加落煲水度煮滾就整好。
國罵

**國罵**係一個國最具代表性嘅粗口。呢個概念由中國近代文學家魯迅首先提出嚟，佢將國語用到嘅粗口「他媽的」（類似粵語嘅屌你老母）定性做國罵。
巴比倫

**巴比倫**（），通常指**古巴比倫**，係兩河流域文明嘅發源地，位置約莫係而家嘅伊拉克，本來係一個鎮仔，逐漸發展做一個城邦。屬古代世界七大奇蹟嘅空中花園，就係由巴比倫起嘅。

## 拎
* 
* Iraq Image – Babylon Satellite Observation
* Site Photographs of Babylon – Oriental Institute
* Encyclopædia Britannica, Babylon
張麗瑾

**張麗瑾**（**Kinko Cheung**，）係香港商業電台第二台前DJ，1980年代尾嘅香港歌手。張麗瑾響香港出世同埋長大，鄉下喺廣東省江門市開平區; 佢最出名嘅歌係同鄭丹瑞合唱嘅《留給最愛的說話》。喺商業電台主持過電台節目《日本流行情報》，1986年至1988年同盧業瑂、楊振耀、黃鐵雄、劉煥君、陳輝虹主持晚間節目《月光光四人幫》，軟硬天師初入行都喺張麗瑾主持嘅節目《飛越癲狂院》客串過，1990年代離開電台後曾同倪震主持亞視節目《熱門週末派》，1991年張麗瑾離開香港娛樂圈，1993年佢同任職保險公司嘅男友黃永恒結婚，兩人有一仔一女。

## 註
缺宅男女

《**缺宅男女**》（原名《**抉宅男女**》）係香港電視廣播有限公司拍嘅時裝電視劇，主要講香港人響樓價高企嘅生活，全劇共30集，由苗僑偉、謝天華、郭羨妮、鍾嘉欣同吳卓羲領銜主演，監製張乾文，2012年1月3號到2月12號首播。
當旺爸爸

《**當旺爸爸**》係香港電視廣播有限公司時裝電視劇，由夏雨、馬浚偉同鍾嘉欣領銜主演，並由蕭正楠、麥長青、胡定欣、樂瞳及周驄聯合演出，監製梅小青，2012年3月19號到4月13號首播。

## 前後節目
馬卡比起義

**馬卡比起義**係公元前167年到前160年響以色列猶大山地爆發嘅一場起義，馬加比家族最後成功打贏咗塞琉古王朝，攞到嗰個地區控制權。

類:以色列史
伯樂

**伯樂**係春秋時代一個好叻睇馬嘅人，有能力揀出可以日行千里嘅馬，唐代作家韓愈就讚過佢「世有伯樂，然後有千里馬」。
省佛通衢

**省佛通衢**（）係歷史上廣州同南海、佛山之間嘅第一條陸路交通要道，明朝起好，一路用到二十世紀六七十年代。

## 建設原因同經過
未有省佛通衢之前，珠三角交通以水路為主，廣州同佛山之間都唔例外。但係明朝末年開始有水盜悍匪殺人越貨。當時官府先係起防禦工事，增設崗哨，積極剿匪，後來崇禎七年（1634年）兩廣總督熊文燦等人決定起條路，當時叫「廣州城西度海陸路」，係後來省佛通衢一部分。當時嘅人好重視爾件事，好多官員富紳紛紛捐錢。珠三角河網密布，條路自然要起好多條橋。有唔少橋都係由鄉紳出錢出力來起，亦有唔少地方唔方便整橋，就保留渡口。當時條路經過嘅地方大部分係漁地。為咗起爾條路，用土石填埋咗唔少漁地。起路方法可以用「疊石於下以固其基，增石於上以廣其途」來描述。

完工嗰時，計有十六座橋同八處渡口。

《熊文燦修廣州城西度海陸路碑記》係研究爾段歷史嘅重要資料。

## 名
省佛通衢個名最早見於清同治年間《南海縣志》，清宣統二年期間曾經改名叫省佛車路。

## 行向
省佛通衢大體上經過而今嘅下列地方：芳村－穗鹽路－鹽步－大瀝－禪城

而今嘅穗鹽路基本上係喺省佛通衢基礎上改建而成。

## 主要橋樑
下面大致按橋樑規模（長度）降序排列，
***煙滸橋**，1917年建成，連起鹽步蟾溪兩岸，1949年之前已經拆毀，橋碑仍保留，直到1970年拆毀；
***[[通福橋]]**，又叫五眼橋，喺石圍塘，明萬曆年間起好，長42.8米，按照建成時間又被稱為「省佛通衢第一橋」，今廣東省文物保護單位；
***東三眼橋**，喺鹽步河東虎榜村，明崇禎年間起好，長28.2米，而今喺正大馬路中間綠化帶道，保護較好，係佛山市文物保護單位。
***三眼橋**（**溪頭橋**），喺鹽步溪頭，明崇禎年間起好，長28米，1975年起公路拆毀；
***一眼橋**（**龐公橋**），喺鹽步溪頭，明崇禎年間起好，長13.1米，1975年起公路拆毀；

## 參考
*
打更佬

**打更佬**係舊時中國一種職業，響夜晚負責巡邏同報時工作，會定時定候攞住個銅鑼打。
雅各布祖瑪

**雅各布祖瑪**（南非荷蘭文：**Jacob Gedleyihlekisa Zuma**，）係南非政治人，前非洲人國民大會主席（2007至2018年），做過南非總統（2009年5月9號–2018年2月14號）。

## 出面網頁
穗鹽路

**穗鹽路**（）係橫跨廣州同佛山嘅一條路，連起廣州荔灣區芳村同佛山南海區鹽步並繼續向西延伸，東西向，分穗鹽東路同穗鹽西路兩段。

## 名
穗、鹽分別代表廣州同鹽步。

## 歷史
穗鹽路東段係喺省佛通衢基礎上修建而成。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 茶滘路
* 葵蓬路
* （穗鹽收費站，廣佛市界）
* 鹽秀路
* 東秀大道
* **[[廣州環城高速]]**（西環高速段） 
* 貨場路
* 達令大道
* （鹽步）河東中心路
* 虎榜大道
* **[[鹽步大道]]**（穗鹽東路同穗鹽西路分界）
* 皇朝西路
* 蟾龍路
* **[[佛山一環高速]]**（**[[穗鹽路立交]]**）
* 聯平路
* 聯河路
* **廣東省267省道**
阿房宮

**阿房宮**，係一組始建於秦朝嘅宮殿，始建於秦始皇三十五年（公元前212年），並且喺秦朝滅亡前後廢棄咗，相傳佢被項羽縱火焚毀。1923年，考古工作者開始去揾返阿房宮遺址，並最終確認一組位於而家中華人民共和國陝西省西安市長安區同和未央區交界處嘅夯土基址為阿房宮遺址。呢啲基址主要位於阿房村嘅周圍，其中主要遺蹟包括前殿、上天台、磁石門等遺址。1961年，阿房宮遺址被列為全國重點文物保護單位。喺2002年嘅考古發掘中，考古工作人員就發現呢個建築並無受到焚燒過嘅痕跡，而整個阿房宮喺被毀之前其實係仲未起好嘅。2012年，阿房宮遺址公園正式立項建設。
賭俠

《**賭俠**》係1990年由王晶導演，由劉德華、周星馳、吳孟達、向華強同張敏主演嘅港產片，同之前嘅《賭神》有少少關連，但唔算係正式續集。

## 演員表
*劉德華 飾 陳刀仔
*周星馳 飾 周星祖
*吳孟達 飾 三叔
*向華強 飾 龍五
*張敏 飾 夢蘿
*陳法蓉 飾 龍九
*單立文 飾 侯賽因
*柯受良 飾 黑豹
*程東 飾 大軍
賭聖

《**賭聖**》係1990年由劉鎮偉、元奎導演，由周星馳、吳孟達、張敏、吳君如同秦沛主演嘅港產片，本來只係食住前一年《賭神》條水而拍嘅低成本製作，結果做咗當年香港票房冠軍，捧紅咗周星馳。
葵蓬洲

**葵蓬洲**（）喺廣州芳村，係花地河以西、廣佛河以北、葵蓬涌以東圍成嘅一個島。

## 歷史
葵蓬洲喺明正統年間（1436年）建村，當時叫「江心沙洲」，係珠江江心島，後來改名。

## 名
當時島上有好多葵蓬搭建嘅棚寮，故名。

## 參考
*
飛天掃把

**飛天掃把**係唔少魔法作品入面一種識飛天嘅掃把，可以載人（通常係巫師、巫婆或者識魔法嘅人）飛行，譬如英國嘅《哈利波特》、日本嘅《魔女宅急便》都有呢種掃把出現。

## 睇埋
*飛毡
性玩具

**性玩具**係同性有關嘅玩具，指利用輔助性用品，幫成年人得到性輔助，當中有啲人鍾意做愛或者自慰時用呢味嘢嚟增加情趣。

## 類型
### 陽具專用


File: Erect Penis with C-Ring.jpg|屌環
File:BallStretcher.jpg|膥袋拉伸環
File:Vagina artificiale.jpg|假屄
File:Tenga Male Masturbator.jpg|Tenga飛機杯
File:Fleshlight-300.jpg|Fleshlight飛機杯
File:Sex-Masturbation-Toys Penis-Pump (Sex-Masturbations-Spielzeug-Hilfsmittel Penis-Pumpe).jpg|陽具泵
File: Stretching urethra.jpg|尿道棒（注意：危險，咪亂試！）


### 插入式


File:Designvibratoren.jpg|振動棒
File:一個粉紅色的跳蛋.JPG|跳蛋
File:Realistisk Dildo fra Nasstoys of New York med Bevægelig realistisk hud.jpg|假㞗
File:Duke - Male vibrator.jpg|振動棒（專刺激男人前列腺）
File:Three buttplugs.jpg|肛塞
八爪魚丸

**八爪魚丸**係日本小食，用麵粉開粉漿，落切碎嘅八爪魚腳同調味料，倒落個模度燒熟，落埋醬汁同木魚絲至食。
香港三級歷史建築

**香港三級歷史建築**（）係香港古物古蹟辦事處評級嘅香港歷史建築嘅第三個級別，呢個級別嘅建築物，具有一定嘅價值，並適宜喺以某種形式將佢保存；如果保存唔到嘅話，可以考慮其他方法。

## 港島區
### 中西區

|}

### 灣仔區

|}

### 東區

|}

### 南區

|}

## 九龍區
### 油尖旺區

|}

### 深水埗區

|}

### 九龍城區

|}

### 黃大仙區

|}

### 觀塘區

|}

## 新界區
### 元朗區

|}

### 屯門區

|}

### 荃灣區

|}

### 葵青區

|}

### 沙田區

|}

### 大埔區

|}

### 北區

|}

### 西貢區

|}

### 離島區

|}

## 保育失敗

|}

## 註
稅潔

**稅潔**（）係中國女演員，喺香港無綫電視做過演員同普通話配音員。憑無綫廉政單元劇《廉政行動2014》飾演阿Su一角而好多人知。

## 演出作品
### 電視劇

### 電影
*2013年：衝鋒戰警 飾 **安祖**

## 參考

## 出面網頁
* 
*
西湖路 (廣州)

**西湖路**（）係中國廣東廣州嘅東西走向馬路，喺越秀區。西邊從廣州起義路開始，一直向東去到北京路。

## 概要
全長461米，闊5米，雙行2車道。喺每年農曆新年嗰陣唔畀行車。

## 史
其實呢度喺宋朝嗰陣，係嗌咗「西湖街」呢隻名嘅，因為呢度係以前廣州嘅古代湖泊——西湖。到咗1932年，廣州市政府就將條西湖街整闊咗，就起咗條「西湖路」。如估講下呢條路嘅話，附近有好多古代出現過嘅書院同埋歷史文物喺呢度。

### 燈光夜市
呢條馬路之前係有個「燈光夜市」喺度嘅，由於佢離個北京路好近，所以呢度賣衫褲都幾旺下。喺1984年5月份，廣州市政府就因為人民路嗰邊起緊條人民路高架橋，將嗰陣時嘅觀綠路燈光夜市搬到嚟呢度開。不過到咗1997年因為話要起條地鐵一號綫嘅關係，封咗條中山五路，搞到連燈光夜市都冇埋。到咗2001年，廣州市政府就決定拆咗條燈光夜市。

### 西漢南越國木構水閘遺址

到咗2000年，廣州市嘅考古專家就喺光明廣場附近嘅地下發現咗2000幾年前嘅西漢南越國木構水閘遺址，依家已經開放咗畀市民睇喇。

## 經過嘅道路

條路順序從西到東排，**加粗**咗嘅字係主幹道：
* **[[廣州起義路]]**
* 教育路
* 北京路

## 特色
由於呢條馬路附近冇幾遠就係北京路步行街，所以呢度嘅商業都幾犀利下，尤其係馬路嘅東邊有廣州百貨大廈、光明廣場呢啲咁嘅百貨商場，重有好多地方嘅大排檔、賣衫褲同賣鞋嘅鋪響度。而馬路嘅西邊就係成日賣西裝同埋模特兒嘅舖頭。喺每年嘅農曆新年期間，西湖路同教育路都開咗廣州市入面最重要同埋人流量最大嘅花市——越秀區西湖花市（之前嗌過「雙門底花市」呢隻名）。不過到咗2005年，廣州市政府雖然話想將個西湖路嘅花市搬去東湖嗰邊，結果搞到好多人話反對，後嚟廣州市政府決定將西湖路嘅花市保留。。

## 註
帕洛瑪天文台

**帕洛瑪天文台**（），係美國加州聖地牙哥帕洛瑪山山頂嘅天文台，1928年起好。佢有一支200吋口徑嘅望遠鏡，曾經係全世界最大支嘅望遠鏡。
鹽步

**鹽步**（）喺佛山南海，之前係個鎮，而今係個居委會，屬南海區大瀝鎮管。清光緒年間曾經設鹽務局，故名。歷史上，鹽步係廣佛之間交通要道，省佛通衢亦經過爾道。

## 相關
原鹽步鎮範圍內有鹽步大道貫穿南北，大致表明以前嘅鹽步鎮範圍有幾大，大過而今個居委會好多。
堡壘

**堡壘**，又叫**要塞**（「塞」讀做「菜」），係種有強大防衛功能嘅軍事建築，隨住16世紀火炮開始普及而興起。
## 睇埋
*城堡
作者

**作者**係指一個文學作品嘅創作人，通常佢會有自己寫嘅作品嘅版權，除非佢將版權賣畀其他人，或者放出去公家領域。
## 睇埋
*作文
*作家
*作者不明嘅作品
廣佛河

**廣佛河**（）橫跨廣州芳村同佛山南海，其中葵蓬涌以西嘅河段係廣佛市界，南邊係廣州海龍圍，北邊屬佛山南海鹽步。廣佛河因溝通廣州芳村「母親河」花地河同佛山主要河流汾江河而得名。

類:廣州嘅河
天長地久 (廣告)

**天長地久**係鐵達時錶喺香港八十年代尾至九十年代中嘅一系列電視廣告。之中一句「**不在乎天長地久，只在乎曾經擁有**」深入民心，可以話係香港影視同廣告行業嘅經典。嗰系列之中周潤發同吳倩蓮一集，係由朱家鼎（Mike Chu）嘅靈智廣告（Synergie）創作嘅。

## 攷
閒時

**得閒**即係唔使做嘢、家務、讀書上堂、瞓覺之外嘅時間。

## 得閒做乜
*飲茶
*玩

## 攷
公家領域

**公家領域**（英文：**Public domain**，**PD**），又叫**公有領域**、**公用領域**，係指作品嘅版權已經去咗公家度，任何人都可以自由同免費去用。作者可以主動將版權放出去公家領域，其他人亦可以等作者死咗若干年之後（視乎唔同地方版權法），版權就會自動放出去公家領域。
急凍奇俠

《**急凍奇俠**》（）係1989年武俠科幻港產片，由元彪、張曼玉、元華領銜主演，由霍耀良執導，1989年8月18號上畫。

呢套戲2014年俾中盟世紀傳媒同西部電影集團翻拍，叫《冰封俠：重生之門》，2018年推出續集《冰封俠：時空行者》。

## 演員一覽
;主角
*元彪 飾 方守正
*張曼玉 飾 阿玉
*元華 飾 鳳三

;其他演員
*黎燕珊 飾 南陽郡主
*徐錦江 飾 清華大學地質研究隊隊長
*單立文 飾 快餐店員工
*馮淬帆 飾 社區工作人員
*廖偉雄 飾 社區工作人員
*林聰 飾 幫派老大
*王晶 飾 起重機操作員
*元奎 飾 流浪漢
*黃耀明 飾 崇禎皇帝
*吳志雄 飾 劫匪首領

## 出面網頁
*
豆腐泡

**豆腐泡**（又寫**豆腐卜**）或者**豆泡**（又寫**豆卜**），係種用豆腐整嘅嘢食，外邊炸過，入面變成海綿狀。
蝦片

**蝦片**，又叫**炸蝦片**，係種用蝦同澱粉整嘅片狀脆口零食，東南亞（尤其係印尼）比較常見。香港酒樓傳統嘅炸子雞亦會用蝦片伴碟。

如果將佢整成條狀，好似薯條噉嘅形狀，就叫蝦條或者炸蝦條。

## 睇埋
*蝦餅
*蝦條
*薯片
*呃蝦條
炭步鎮

**炭步鎮**（「步」按意思應寫「埗」。）係廣州花都嘅鎮。

## 歷史
有講法話南宋時期有人南遷到爾道，喺河邊堆炭運出去，漸漸發展成埗頭，於是就叫炭步。明朝有炭步墟。1986年建鎮。

## 位置
炭步喺花都中心城區西南邊約13公里嘅地方。東臨白雲區神山鎮，西北邊係赤坭鎮，西邊係三水，南邊係南海。

## 特產
炭步文崗出產嘅芋頭喺乾隆年間稱為宮廷指定貢品。以「香、粉、浮」著稱。就算好大個芋頭，放落水道都會浮起身。
蝦條

**蝦條**，又叫**炸蝦條**，係種用蝦同澱粉整嘅條狀脆口零食。喺日本同埋韓國有生產，原文分別叫做同埋。

如果將佢整成片狀，好似薯片噉嘅形狀，就叫蝦片或者炸蝦片。

## 睇埋

* 蝦餅
* 蝦片
* 薯條
蝦餅

**蝦餅**，又叫**炸蝦餅**，係種用蝦肉炸成嘅小食，外面香脆，入面彈牙，通常點泰式甜辣醬食，係泰國同其他東南亞地方常見嘅小食。

## 睇埋
*月亮蝦餅
*蝦片
*魚餅
*蟹餅
*肉餅
雲石

**雲石**，石一種。劈開兩邊，切面花紋，形如雲氣，千變萬化。原本係大理石一種，現亦指石灰石，有雲圖花紋就係。純白無紋嘅大理石，唔會叫雲石，只會叫大理石。

雲石質地夠硬，亦由於花紋獨特，時時用於屋宇之內。尤係地板。佢亦有用來做傢俬。

雲石來自水成岩，係地下水溶解石灰之類，一層層沉積，帶有不同雜質，形成奇特流紋，再經萬年重壓，形成岩石。所以佢係變質水成岩。

雲石由於主要成份，係碳酸鈣，故此石質好硬，但佢忌酸，酸水會溶解雲石。
大理石

**大理石**，石一種，變質岩，色白，由石灰岩經造山運動加熱加壓變質而成。若有雜質成唔同雲紋，就叫雲石。

## 品種
包括有沙安娜米黃，超級米黃，象牙米黃，白沙米黃，丁香米黃，金典米黃，法國木化石，波斯米黃，貝花米黃，阿曼米黃，西班牙米黃，勞斯米黃，啡洞，淺啡網，亞泰米黃，夢幻米黃，蒙娜麗莎米黃，埃及米黃，法國金米黃，金龍緞米黃，晶白玉，翡翠玉，水晶玉，紫玉，碧玉，白宮米黃，聖安娜米黃，雅士米黃，冰雪紅，紅麒麟，皇家金啡，凱悅紅，木紋西施，黑木紋，彩灰，金年華，爵士白，杜鵑紅，雪花白，撒哈拉米黃，凱悅灰，紫羅紅，宮庭白，白洞白，阿富汗黑金花，檀香木紋石，幻彩玫瑰紅，萬壽紅，意利綠，柚木砂石，紫砂石，黃洞石，霸王花，帝皇金，咖啡金，木紋玉，瑪瑙紅，帕斯商灰，流星雨，萊茵綠，金啡，法國金鳳凰，印度白金，土耳其玫瑰紅，沙浪米黃，新雅米黃，黃金沙，皇室灰。

## 文
英文大理石叫**marble**。
柴油火車

**柴油火車**，係火車一種，佢靠燒柴油而名。柴油火車，引擎效率高，取代燒煤唧蒸汽火車。直至電氣火車，用高壓電，效率更高，先至慢慢取代。然而柴油火車唔使安電纜，動力不假外求，好多地方同場合，仍會使用。
蒸汽火車

**蒸汽火車**，係火車一種，係用蒸汽機，煲滾啲水，蒸汽推動嘅火車。佢係火車始祖。蒸汽機多數燒煤，亦可以燒柴，燒油等。未有火車之前，係靠人或畜牲推動，效果不彰。蒸氣火車方便交通，改變社會面貌。

蒸汽火車，後來畀柴油火車同電氣火車所取代。現今多數留來做觀光路綫，重捨昔日風情。
電氣火車

**電氣火車**，火車一種，係用電來推動，電係高壓電，由架空電纜，傳到火車摩打。由於電力效能高，乾淨，逐漸成爲火車主流，取代蒸汽火車同柴油火車。
瓷器

**磁器**，亦寫**瓷器**，係器一種，用磁土做，經塑形後，燒製而成。磁土之中，最出名係高嶺土。𥔵器本身，同陶器相近，製造方式好似，主要用土唔同。磁器色白，通常會燒製之前，通常會畫咗唔同花紋，甚至圖畫。

一般生活見到嘅磁器，有碗、碟、杯、樽、壺、匙羹等。磁器耐熱，可載熱物。洗乾淨亦相當容易。缺點係容易打爛，所以要小心放好。

𥔵器本來係日常生活用品，但佢可以塑唔同做型，畫唔同花式，精美嘅可以叫藝術品。有啲古物甚至可賣得天價。

現今亦有化學磁器，不過唔係用磁土做，而係用三聚氰氨做，質地同磁器似，實際係塑膠，並不歸入磁器之中。

## 名
磁器個名，出自磁州。大宋磁州窰燒出來就叫**磁器**。之後推而廣之，同類都叫磁器。

大宋太平廣記下邵元休寫，「即聞轟然，若撲破**磁器**聲。」

大明五雜俎有寫，「今俗語窯器謂之**磁器**者，蓋河南磁州窯最多，故相沿名之。」

大明西遊記有寫「你這瓶是個**磁器**，能打著他便好，如打不著他的頭，或撞著他的鐵棒，卻不打碎了？」

大清紅樓夢有寫，「我這麼逛去，城裡城外大廊大廟的逛，也沒見個新奇精緻東西，總不過是那些金玉銅**磁器**，沒處撂的古董兒。」

## 文
英文𥔵器寫**chinaware**。
BA

**BA**可以係：

* 186嘅十六進制數字寫法
* 文學士
* 元素**[[鋇]]**，符號 Ba
* 英國航空嘅IATA代號
* 波音嘅股票冧巴
* .ba，波斯尼亞嘅國家同地區頂級域
* 布宜諾斯艾利斯（Buenos Aires）
* 丁醇嘅縮寫
碧水灣温泉度假村

**碧水灣温泉度假村**，簡稱**碧水灣**，係中國廣東廣州一大型度假村同温泉，2001年9月28號開檔，喺從化區良口鎮嘅御泉大道入面，105國道嘅K2461+800標記位。附近冇幾遠就係廣州馬術場同良口墟。

佢由民航中南空管局嚟出钱，按五星級嘅標準嚟起嘅大型露天梭打溫泉，重有住宿、餐飲、休閒娛樂、商務會議呢啲功能嘅綜合性豪華嘅溫泉度假村。

## 介紹
呢間度假村嘅佔地面積係300畝地，建築面積有40000幾平方米。而大型嘅露天溫泉就佔地38畝。

## 攞過嘅獎
度假村攞過以下呢啲獎：
* 中國最佳溫泉酒店
* 中華人民共和國AAAA級景區
* 世界珍稀溫泉
* 2010年廣州亞運會指定接待飯店
* 2009年中國亞運空姐集訓基地
* 2009年香港小姐培訓基地

## 連出去
*官方網站

類:廣州嘅旅遊度假村

類:廣東温泉
牛尾海

**牛尾海**（**Port Shelter**或**Ngau Mei Hoi**），係香港一海，喺西貢以南。

個海西便，靠香港大陸，東便有滘西洲、吊鐘洲，分隔糧船灣海。北便有橋嘴洲，可通入西貢海，西北可入白沙灣。南便通出南海，有平面洲，大癲痢等細島守。中間有牛尾洲。

牛尾海喺香港大陸一邊，有香港科技大學。
韋陀誕

**韋陀誕**，減筆寫做**韋陀𧩙**、**韋陀旦**，係韋陀菩薩嘅寶誕，佛敎神誕。寶誕響六月初一。韋陀係依一日出世。

## 註
油菜 (植物)

**油菜**（）係種油料作物，可以用來榨油，榨出嘅油嗌菜籽油。日常開口講嘅「油菜」其實係個通稱，具體落，係有三個種嘅植物，佢哋都屬蕓薹屬（學名：Brassica），個樣都幾似。

## 具體品種
*油菜籽，學名：Brassica napus，又叫甘藍型油菜。
*蕓薹，學名：Brassica rapa，又叫白菜型油菜。
*芥菜，學名：Brassica juncea，又叫芥菜型油菜。

## 油菜同菜心嘅關係

油菜嘅樣都好似菜心。而實際上，喺物種分類睇，菜心正正就係蕓薹（Brassica rapa），亦即油菜三個品種中一種。不過細分落去，菜心屬於蕓薹嘅變種蕪菁（Brassica rapa var. rapa）。

## 油菜花田

油菜開花時，成片田都係金黃色，好得人鍾意，好多攝影發燒友、畫畫人去啲油菜花田度攞景。

## 連出去
*Review of University of Alberta Canola Breeding Program
*Swathing and Harvesting Canola
*Canola Production
*North Dakota State University picture comparing canola oil fatty acid content with other oils.
*USDA-ERS Briefing Room - Canola Summary of canola production, trade, and consumption as well as links to relevant USDA reports.
洋名

**洋名**又叫**西名**係用拉丁字母嚟寫嘅人名。有啲人叫洋名做**英文名**，其實未必真係英文名，可以係西班牙文名，德文名，中文名用中文拼音寫等等。
面珠

**面䏭**，又叫**面䏭墩**（「䏭」又叫「珠」、「豬」），醫書叫**頰**，係指面嘅兩邊，範圍係眼下面、鼻同耳之間嘅地方。

## 註

## 參考

## 睇埋
*豬面青
耳珠

**耳珠**係耳下面一忽肉。有啲人粒耳珠完全黐埋塊面度，有啲人就唔會，完全係由遺傳基因決定。耳珠亦畀人用嚟穿耳環。
清水河

**清水河**可以指：

## 河名
*清水河 (深圳)
## 政區
*清水河縣，中國內蒙古呼和浩特一縣
*清水河街道，多處
*清水河鎮，多處
清水河 (深圳)

**清水河**，又叫**布吉河**，中國一河，喺廣東深圳，由北而南，喺羅湖注入深圳河，水最終出后海灣。如今清水河邊，行政上有清水河街道，以河命名。

## 史
清水河水量並唔穏定，舊時只有細艇，趁潮漲可入，上到深圳墟。所以船艇都會經過清水河口，入深圳河處停泊，再用陸路北行入墟。由於泊船地，係各村爭奪之權，大清未葉。曾引起羅湖、蔡屋圍、黃貝嶺各村械鬥，炮打刀傷，各有死傷。
美國航空一號班機

**美國航空一號班機**（**American Airlines Flight 1**）係美國航班，一九六二年三月一號墮毁。機型係波音飛機七〇七。
糧船灣海

**糧船灣海**（**Rocky Harbour**或**Leung Shuen Wan Hoi**），香港一海，喺香港東面，係幾個大洲圍住嘅海。

海東面係糧船灣洲，西面係滘西洲、吊鐘洲，北面有鷄洲，南面有沙塘口山、伙頭墳洲。中間個細洲叫匙洲。

糧船灣海，向北可入西貢海，向南入南海，向西入牛尾海。未起萬宜水庫之前，東北可入水道官門。
畢

**畢**，唐字，原意為捕鳥獸之網，有柄，如今指：

## 天文
* 畢宿，二十八宿之一。
* 畢 (星官)，天文星官。

## 結束
* 畢業，學校讀書讀完之日。

## 名
* 畢氏，姓氏。
** 畢昇，發明活字印刷
* 畢氏，Pythagoras，古希臘數學家。
風爐

**風爐**（爐讀陰去聲），爐一種，用來煲嘢，好似茶咁。佢用陶或五金做，上面開口，可以放煲，中間放柴燒，邊有開口，用來通風，下面有窿出灰。
鑊鏟

**鑊鏟**，係鏟一種，廚房用具，用喺鑊上，用來炒餸用。鑊鏟通常用造，前頭係個鏟，中間係長柄，尾有木或塑膠嘅把手，唔會熱。
碟仔

**碟仔**，碟一㮔，細細隻，多數圓形，亦有其方形。通常載豉油、醬、花生之類。因爲載豉油，又叫豉油碟。

## 文
北方話叫**小碟兒**。
Disc

**disc**可以係：

*美國歌手Moby屬下嘅Everytime you touch me專輯，喺1995年出版。
*Disc (樂隊)：美國已經解咗散嘅樂隊，喺1997~1999年入過娛樂界。
*Disc (雜誌)：英國嘅一本音樂雜誌。
礦泉水

**礦泉水**（）係指以地下礦泉涌出嘅水爲原料，含有礦物質、微量元素或其他物質嘅一種飲用水，市面上買到嘅礦泉水通常都係裝喺膠樽或玻璃樽度。

## 睇埋
*蒸餾水
北較場路

**北較場路**可以係：

* 北較場路 (廣州)，喺廣東省廣州市越秀區。
* 北較場路 (成都)，喺四川省成都市青羊區。
北較場路 (廣州)

**北較場路**（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從小北路；南邊從法政路開始，一直向東去到環市中路同環市東路嘅交界嗰頭。喺條馬路嘅東邊重有條北較場橫路去到建設大馬路嗰邊。

## 概要
全長630米，闊6米，雙向2車道。成條馬路西邊窄，東邊闊。而呢條馬路嘅東邊重有條東濠涌高架橋響度。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
### 北較場路
* **[[小北路]]**
* 黃華路
* 北較場橫路
* **[[環市路 (廣州荔灣至廣州天河)|環市中路]]**、**環市東路**、麓湖路
### 北較場橫路
* 北較場路
* 建設大馬路
磁

**磁**（）係同磁場有關嘅物理現象。有啲物質，譬如鐵、鎳、鈷同佢哋嘅合金，會畀磁場吸引，呢種特性就係**磁性**。
白圖泰

**白圖泰**，全名**阿布·阿卜杜拉·穆罕默德·伊賓·阿卜杜拉·伊賓·穆罕默德·伊賓·易卜拉欣·賴華迪·團智·伊賓·白圖泰**（阿拉伯文：أبو عبد الله محمد ابن عبد الله اللواتي الطنجي بن بطوطة‎，），係摩洛哥柏柏爾人旅行家。佢早年到過麥加朝聖，之後一路旅行，由非洲一帶行到遠東，直到中國。

## 早期生活

關於伊本·巴圖塔嘅生平，所有資料都係喺佢遊記裡面自傳性質嘅部分提及。根據呢啲資料，佢係柏柏爾人後裔，喺1304年2月24日出世於摩洛哥丹吉爾市，當時係馬林王朝統治時期。佢嘅家族係一個叫做拉瓦塔嘅柏柏爾部落。佢後生嗰陣應該係接受過遜尼派馬立克學派 伊斯蘭教法學嘅教育，呢種教育系統當時喺北非係最主流嘅。馬立克學派嘅穆斯林要求伊本·巴圖塔做佢哋嘅宗教法官，因為佢係嚟自一個實行呢種教法嘅地方。

## 返程
1346年返到泉州之後，伊本·巴圖塔開始佢返回摩洛哥嘅旅程。喺科澤科德，佢又諗過不如再次向德里嘅穆罕默德·本·圖格魯克投誠，但最後決定繼續前往麥加。佢經過霍爾木茲海峽嘅時候，得知伊兒汗國最後一位統治者阿布·賽義德·巴哈杜爾汗已經喺伊朗去世。阿布·賽義德嘅領土因為伊朗人同蒙古人之間嘅激烈內戰而分崩離析。

1348年，伊本·巴圖塔抵達大馬士革，打算重走佢第一次朝覲嘅路線。之後佢得知佢老豆15年前已經過身，死亡成為咗接下來一年左右嘅主要主題。黑死病爆發，佢喺霍姆斯停留嗰陣，瘟疫已經蔓延到敘利亞、巴勒斯坦同阿拉伯。佢聽聞加沙嘅死亡人數非常之高，但7月佢仍然返到大馬士革，當時每日死亡人數已經達到2,400人。佢再到加沙嗰陣，發現嗰度已經人煙稀少。去到埃及，佢喺阿布錫爾留低。據報，開羅每日死亡人數達到1,100人。佢再次到麥加朝覲，之後決定返摩洛哥，距離佢離開家鄉已經差唔多四分之一世紀。途中佢最後再轉向撒丁島兜一轉，然後喺1349年經過非斯返到丹吉爾，發現佢老母幾個月前都已經過身。

### 1349至1354年嘅行程




#### 西班牙同北非

喺丹吉爾住咗幾日之後，伊本·巴圖塔開始佢去伊比利亞半島上面受穆斯林統治嘅安達盧西亞嘅旅程。卡斯蒂利亞同萊昂國王阿方索十一世威脅要攻打直布羅陀，所以1350年伊本·巴圖塔加入一班由丹吉爾出發準備保衛呢個港口嘅穆斯林。佢到嗰度嗰陣，黑死病已經奪走咗阿方索嘅性命，入侵嘅威脅已經減退，於是佢將呢次旅程變成一次觀光團，最後去到格拉納達。

離開安達盧西亞之後，佢決定周遊摩洛哥。返屋企途中，佢喺馬拉喀什逗留咗一段時間。嗰度因為瘟疫同首都轉移去非斯，已經變成咗幾乎係鬼城。

#### 馬里同廷巴克圖

1351年秋天，伊本·巴圖塔離開非斯，向住而家摩洛哥撒哈拉沙漠北邊嘅錫吉勒馬薩鎮出發。佢喺嗰度買咗幾隻駱駝，留咗四個月。1352年2月佢同一個商隊再次出發，25日之後到達咗有鹽礦嘅乾鹽湖塔加扎。嗰度所有建築物都係由馬蘇法部族嘅奴隸用鹽磚砌成，佢哋將鹽切成厚磚以駱駝運輸。塔加扎係一個商業中心，到處都係馬里嘅黃金，不過伊本·巴圖塔對呢個地方印象唔太好，佢記錄話嗰度到處都係蒼蠅，而且水都係鹹淡水。

喺塔加扎住咗10日之後，商隊繼續向塔薩拉赫拉綠洲(可能就係比爾卡薩卜)出發。商隊喺嗰度停留三日，準備埋最後同埋最困難嘅穿越廣闊沙漠嘅旅程。從塔薩拉赫拉，一個馬蘇法部族嘅斥候被派去綠洲小鎮瓦拉塔，佢安排咗喺四日路程嘅距離運水過嚟接應口渴嘅商隊。瓦拉塔係跨撒哈拉貿易路線嘅南端，最近成為咗馬里帝國嘅一部分。總共商隊用咗兩個月時間穿越1,600公里嘅沙漠，由錫吉勒馬薩去到瓦拉塔。

從嗰度，伊本·巴圖塔沿住一條佢以為係尼羅河嘅河(其實係尼日爾河)向西南前進，直到佢到達馬里帝國嘅首都。喺嗰度佢見到咗自1341年開始統治嘅蘇萊曼曼薩國王。伊本·巴圖塔唔贊成女奴隸、僕人，甚至蘇丹嘅女兒都露出一啲唔適合穆斯林嘅身體部位。佢喺佢嘅《遊記》入面寫到，黑非洲人嘅特徵係「冇教養」同「鄙視白人」，而且佢「長期對佢哋嘅智力薄弱同佢哋對無價值嘢嘅尊重感到驚訝」。佢喺2月離開首都，同一個當地嘅馬里商人一齊騎駱駝去廷巴克圖。雖然喺接下來嘅兩個世紀，廷巴克圖會成為呢個地區最重要嘅城市，但當時佢只係一個細小而且相對唔重要嘅城市。就喺呢段旅程中，伊本·巴圖塔第一次見到河馬。當地嘅船夫好驚呢種動物，佢哋用綁住粗繩嘅長矛嚟獵捕河馬。喺廷巴克圖短暫停留之後，伊本·巴圖塔乘坐一隻由單棵樹雕出嚟嘅獨木舟沿尼日爾河南下去加奧。嗰陣時加奧係一個重要嘅商業中心。

喺加奧住咗一個月之後，伊本·巴圖塔同一個大型商隊出發去塔凱達綠洲。佢穿越沙漠嘅途中，收到摩洛哥蘇丹嘅命令要佢返屋企。佢喺1353年9月出發去錫吉勒馬薩，同一個運送緊600個女奴隸嘅大型商隊一齊，最後喺1354年年初返到摩洛哥。

伊本·巴圖塔嘅行程讓學者可以大概睇到伊斯蘭教幾時開始傳入西非腹地。

## 參考
倉邊路

**倉邊路**（）係中國廣東省廣州市入面嘅一條主幹道，喺越秀區入面，成條馬路係西南東北走向。南邊從中山四路開始，一直向北去到東風中路同埋小北路嘅交界嗰頭。

## 概要
全長577米，闊16米，雙向4車道。

## 史
其實喺秦朝嗰陣，南海郡尉任囂就喺家陣嘅倉邊路西邊冇幾遠嘅番山同埋禺山呢啲地起咗棟任囂城。而倉邊路呢笪地係白雲山入面，下甘溪嘅下游。呢條河喺嗰陣時係好大水，大到可以行船嘅，所以喺宋朝嗰陣，呢度就出過「鹽倉」喇。不過甘溪嘅下游——文溪消失咗之後，呢度就變咗個街市。由於鹽倉重喺呢度嘅隔離，所以就叫「倉邊街」。嗰陣時嘅倉邊街重係啲冇錢嘅人住嘅，污糟邋遢，條街又窄。喺嗰陣時啲人成日話倉邊街喺冇風嗰陣就鬼噉多泥，一落雨就多到成噼噉滯。

1927年，廣州市政府整闊咗條馬路，重同佢改名做「倉邊路」。喺文革嗰陣，呢條馬路係叫「登峰南路」，1982年改返用舊名「倉邊路」。

### 地方司法
光緒三十二年（1906年），清朝實行官制改革，第年制定各級審判廳試辦章程，各地商埠開始陸續設地方審判廳。而家倉邊路市立法院前身，廣州地方審判廳，就係喺宣統二年（1910年）設立嘅，內設民事庭同埋刑事庭，設廳長1人、推事（清末大理院各級審判廳嘅法官）1人、典簿兩人、主簿兩人、錄事4人、所官1人。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[中山路 (廣州)|中山四路]]**
* 越華路
* 豪賢路
* **[[東風路 (廣州)|東風中路]]**、**[[小北路]]**

## 特色
倉邊路由於有間法院同埋公證處響度，所以條路有好多翻譯嘅檔口同埋律師顧問嘅業務寫字樓。宜家喺埋中山路口嗰側嘅新起騎樓係政府大財團廣州城投集團總部所在地。

國民黨元老古應芬個家宅就匿喺房管局身傍紅苑酒家後面。